Vasarahammer: syyskuuta 2011\nPerussuomalaiset ja mediapeli\nKäsitteestä mediapeli minulle tulee päällimmäisenä mieleen Paavo Väyrysen lausunto vuoden 1994 presidentinvaalien ensimmäisen kierroksen jälkeen. Mediapelin ansiosta Väyrynen ei selvinnyt toiselle kierrokselle, jonne pääsi kaikkien yllätykseksi RKP:n ehdokas Elisabeth Rehn.\nTodellisuudessa kyse ei Väyrysen tapauksessa ollut mediapelistä vaan siitä, että Väyrynen ei itse koskaan ole osannut toimia median kanssa vaan on yleensä potkaissut itseään jalkaan.\nEnsiksi kannattaa oikaista muutama harhaluulo median toiminnasta. Sen tehtävänä ei ole välittää tietoa eikä sitä välttämättä ohjaa mikään yksittäinen agenda, vaikka toimittajat ovatkin keskimäärin vasemmistolaisempia kuin tavallinen kansa. Yksittäisissä kysymyksissä media voi toimia sopulilauman tavoin, mutta mitään yhtenäistä, kaiken kattavaa agendaa sillä ei ole.\nMedia hakee yleisöä. Vasemmistolainen kielitieteilijä Noam Chomsky sanoi joskus, että median tehtävänä on myydä kohdeyleisöjä mainostajille. Siksi media uutisoi asioista, joilla se saa joko mahdollisimman suuren tai tietylle mainostajasegmentille sopivan kohdeyleisön. Internet-maailmassa tämä tarkoittaa klikkauksia, joita saa esimerkiksi tekemällä uutisen Pippa Middletonin pikkupöksyistä ja varustamalla sen tekstillä ”Katso kuvat”.\nVaikka kotimaan politiikka ei saakaan yhtä suurta yleisöä kuin pikkutuhmat kuvat julkkiksista, politiikkaa koskevilla uutisilla on myös oma kohdeyleisönsä. Tätä yleisöä ei välttämättä saa houkuteltua asiapitoisilla ja analyyttisilla jutuilla, vaan uutisista on tehtävä draamaa. Tässä mielessä Soinin ripitys Pietarin junassa tarjosi medialle parasta mahdollista raaka-ainetta, josta riitti vatvottavaa usean päivän ajaksi.\nKansanedustaja Jussi Halla-aho on onnistunut mediahuomion keräämisessä esimerkillisesti vaikkakin luultavasti tahattomasti. Hän ei ole tehnyt sitä asiapitoisilla puheillaan vaan asiayhteydestä irrotetuilla kohulausunnoillaan. Halla-aho ei luultavasti voi itse tälle mitään, koska hänestä on tehty tiedotusvälineissä niin voimakkaasti polarisoiva hahmo. Siksi Halla-aho kerää klikkauksia. Tämän voi itse kukin käydä tarkistamassa esimerkiksi Uuden Suomen blogipalvelun luetuimpien blogien listalta.\nTiedotusvälineet eivät siis pyri välittämään tietoa vaan luomaan draamaa. Ne itse asiassa tekevät kaikkensa välttääkseen tekemästä sitä työtä, joka on nimellisesti heidän tehtävänsä, eli etsimään tietoa tärkeistä asiakysymyksistä ja välittämään sitä.\nTiedotusvälineet kuitenkin pyrkivät uskottelemaan, että ne nimenomaan välittävät tietoa ja että poliitikot ovat median ”suurennuslasin alla”. Näin tehdään, koska totuuden kertominen veisi pohjan draamalta. Jos media suoraan myöntäisi metsästävänsä kohu-uutisia, lukijat eivät kestäisi moista rehellisyyttä vaan vaihtaisivat kanavaa.\nKansanedustaja James Hirvisaari sai paljon arvostelua blogikirjoituksellaan, jossa hän kutsui median edustajia röyhkeäksi, ylimieliseksi ja valehtelevaksi roskajoukoksi. Hirvisaari on kirjoituksessaan tietysti täysin oikeassa, mutta hän ei kuitenkaan yksin voi tuolle roskajoukolle mitään. Tuo roskajoukko nimittäin palvelee ihmisten sensaationälkää. Hirvisaarelle taas lankeaa median luomassa draamassa vähintäänkin kiukuttelevan äkäpussin rooli, mahdollisesti vielä jotakin paljon pahempaa. Hirvisaaren vapaan tiedonvälityksen halveksunnasta riittää juttua vielä pitkään.\nPerussuomalaisten eduskuntaryhmä koostuu enimmäkseen untuvikoista. Ehkä juuri tästä syystä Timo Soini palkkasi Matti Putkosen kaltaisen mediapelin ammattilaisen riveihinsä. Perussuomalaiset ei ole pystynyt hyödyntämään draama omiin tarkoitusperiinsä, vaan toiminta on ollut lähinnä reagointia.\nPutkonen oikeastaan ensimmäistä kertaa näytti kykynsä, kun hänen Ylen Ykkösaamu -radiolähetyksessä arvosteli Sisäministeriön kansliapäällikkö Ritva Viljasen toimintaa. Viljanen oli pitänyt ”vihaa” käsittelevän asiantuntijaseminaarin, josta Perussuomalaisille ei pyynnöistä huolimatta kerrottu mitään. Tapahtumassa viitattiin Demos-thinktankin tekemään tutkimukseen, jossa Perussuomalaisten jäseniltä tiedusteltiin mm. näiden suhtautumista väkivaltaan. Putkosen mukaan tutkimuksen tekijöillä ei ollut lupaa käyttää Perussuomalaisten jäsenrekisteriä.\nMyöhemmin kävi ilmi, että kysely oli tehty Facebookissa niille käyttäjille, jotka olivat ilmaisseet olevansa Perussuomalaisten kannattajia. Mtv3 yritti maksimoida tutkimuksen kohupotentiaalin ja uutisoi siitä otsikolla ”Väkivalta saa tukea osalta perussuomalaisia”. Sillä, että tutkimus oli pelkkää roskaa, ei ollut merkitystä. Nähtäväksi jää, saako Putkonen käännettyä draaman kulun Perussuomalaisten kannalta edulliseen suuntaan.\nVastoin yleistä käsitystä Timo Soini ei pelaa mediapeliä erityisen taitavasti. Hänelle vain on räätälöity rooli hauskoja sutkauksia viljelevänä kansanmiehenä. Media pitää Soinin mielellään pellen roolissa ja silittelee Soinia tästä syystä myötäsukaisesti. Soinin itsetuntoa hivellään, kun hänen toivotaan pitävän kurissa Perussuomalaisten ”äärioikeistolaisen siiven”. Muut poliitikot yrittävät päästä osingolle tästä draamasta vaatimalla Soinilta irtisanoutumista ”äärioikeistolaisen siiven” mielipiteistä.\nSoini menee liian usein tähän samaan halpaan ja toimii median hänelle asettamien rooliodotusten mukaisesti. Siksi Apu-lehden toimittaja Yrjö Rautio kirjoittaa esimerkiksi seuraavaa:\n”Timo Soini ei ole rasisti eikä fasisti. Suurin osa puolueen kansanedustajista ei ole rasisteja eikä fasisteja. Mutta myös Soini ja ryhmän enemmistö ovat vastuussa näiden hakkaraisten ja halla-ahojen toilailuista, elleivät sanoudu heistä irti paljon tähänastista selvemmin.”\nMedia haluaa, että draama Halla-ahon ja Soinin välillä jatkuisi, jotta saataisiin lisää palstamillimetrejä ja klikkauksia.\nHaluaisin ajatella, että median toiminta ei ole pelkkää roskajournalismia ja kohu-uutisten metsästystä. Valitettavasti se alkaa yhä enemmän muistuttaa sitä, koska mediakonsernit eivät ole onnistuneet kehittämään internet-maailmaan sopivaa liiketoimintamallia, joka imuroisi rahat myös niiltä, joille julkkisten nakukuvat eivät riitä.\nHelsingin Sanomia julkaiseva Sanoma News ilmoitti äskettäin tarjoavansa eropaketteja työntekijöilleen. Lehden levikki putoaa jatkuvasti ja paljon nopeammin kuin maakuntalehdillä. Tämä johtaa ennemmin tai myöhemmin myös irtisanomisiin. Lehden taso tuskin tuosta enää nousee, vaikka vielä onkin liian aikaista puhua kuolinkellojen kuminasta.\nValtamedian rappeutuminen tarkoittaa, että tiedonvälityksen laatu laskee. Blogimaailmasta en usko löytyvän riittävää potentiaalia korvaamaan valtamedian tyhjäksi jättämää tilaa. Blogien yleisöt ovat tähän liian pieniä ja pirstaloituneita.\nLähettänyt Vasarahammer klo 00:08 11 kommenttia:\nEdelleen ajankohtainen kuva\nTanskan Muhammad-pilakuvakriisistä on kulunut jo yli viisi vuotta. Kurt Westergaardin piirtämästä pommiturbaanimiehestä tuli kaikkein tunnetuin kuva, vaikka Jyllands Posten julkaisi samanaikaisesti 11 muutakin piirrosta.\nWestergaard joutui äskettäin keskeyttämään Norjan vierailunsa, kun Norjan tiedustelupalvelu PST ilmoitti mahdollisesti häneen kohdistuvasta uhasta. Westergaardin tarkoituksena oli mainostaa Oslossa lastenkirjaa, johon hän oli tehnyt kuvituksen.\nTammikuussa 29-vuotias somalimies Mohammed Geele hyökkäsi kirveen kanssa Westergaardin taloon. Geele istuu paraikaa vankilassa kymmenen vuoden tuomiota murhayrityksestä.\nWestergaard ei omien sanojensa mukaan piirtänyt Muhammadia vaan terroristin. Hän kertoo Ylen mukaan:\n”Se ei ole Muhammed. Piirros näyttää, että on terroristeja, jotka ovat inspiroituneita islamin osista. Tämä on se, mitä piirros näyttää, ja niin minä olen aina sanonut.”\n”Ylempänä teemana oli Muhammed, mutta siellä oli myös useita muita piirroksia, jotka eivät ole varsinaisia Muhammed-hahmoja. Minä valitsin piirtää terroristin, mutta on ollut otollisempaa sanoa, että se oli Muhammed.”\nJyllands Postenin pilakuvat olivat sen verran kesyjä, että tanskalaisen imaami Abu Labanin piti lisätä alkuperäisten sekaan vähän mehukkaampia kuvia, kun hän kiersi Lähi-idässä lietsomassa uskonveljiään pyhään vihaan Tanskaa ja tanskalaisia kohtaan.\nEikä sitä paitsi ole väliä, esittääkö kuva Muhammadia vai terroristia. Kuvasta voi helposti päätellä, että sen esittämän terroristin tärkein esikuva on profeetta Muhammad kuten muillakin jihadisteilla.\nRuotsalaisen Lars Vilksin piti puolestaan vierailla Göteborgin kirjamessuilla. Ruotsin poliisi pidätti ennen messuja neljä miestä murhan valmistelusta. Turvallisuuspoliisi Säpo ei ole kuitenkaan vahvistanut, että Vilks olisi ollut murhaa suunnitelleiden kohteena.\nKirjamessujen järjestäjät peruuttivat tilaisuuden, jossa taiteilijan piti esiintyä. Messujen tiedotusjohtaja Birgitta Jacobsson Ekblom selittää syyn:\n”Messuvieraat voivat tulla levottomiksi, ja kaikkien pitää tuntea olonsa rauhalliseksi.”\nVilksille tarjottiin mahdollisuutta esiintyä videolinkin kautta, mutta Vilks ei halunnut aiheuttaa järjestäjille turhaa vaivaa. Sen sijaan hän vihjasi tulevansa messuille joka tapauksessa:\n”Tulen ehkä paikalle tai sitten ei. Ehkä saavun valepuvussa.”\nSekä Westergaard että Vilks ovat jo ajat sitten saaneet jättää haaveet normaalista rauhallisesta elämästä taakseen. Tämän hinnan he joutuvat maksamaan, koska he ovat uskaltautuneet piirtämään kuvan profeetta Muhammadista.\nUusi Suomi sensuroi blogin\nSe, että verkkolehti Uusi Suomi poistaa Puheenvuoro-palvelustaan blogin varoittamatta ja jälkiä jättämättä, ei ole mikään uutinen. Mikko Mäkisen blogi sen sijaan poistettiin mitä todennäköisimmin sen takia, että hän julkaisi pommiturbaanimiehen omassa blogikirjoituksessaan, joka löytyy enää Googlen välimuistista.\nSuomessa yksikään sanomalehti ei ole julkaissut Tanskan Muhammad-pilakuvia sivuillaan. Siksi ei ole mitenkään yllättävää, että päätoimittaja Markku Huuskon viikate heilahtaa, kun pommiturbaanimies sivuille vilahtaa.\nAmerikkalainen Diana West viittasi pommiturbaanimieheen artikkelissaan Missing: The Face of the Age. Siinä West pohtii, että 9/11-terrori-iskujen muistotilaisuudesta puuttui jotakin. Hänen mielestään pommiturbaanimies kuvaa sekä terrori-iskua itseään että lännen vastausta siihen paremmin kuin mikään muu asia.\n”Länsimainen media ei ole juuri koskaan uskaltanut uhmata islamilaista lakia (sharia) näyttääkseen, mistä kohussa on kyse. He eivät ole julkaisseet Westergaardin Muhammadia, joka ei ainoastaan kuvaa islamin profeetta Muhammadia (kielletty) vaan myös islamilaista jihad-väkivaltaa eli epäsuoraa islamin arvostelua, joka on myös kiellettyä.”\nSen sijaan vapaa länsimainen lehdistö on hyväksynyt islamilaiset ilmaisuvapauden rajoitukset ja soveltanut niitä sensuroimalla vapaaehtoisesti taitavasti piirretyn, osuvan poliittisen pilakuvan. Suomessa vastaavaa kutsuttiin aikanaan itsesensuuriksi ja rähmällään oloksi.\nPommiturbaanimies on myös inspiroinut väkivaltaista jihadia islamilaisissa maissa. Afganistanilainen poliitikko Burhanuddin Rabbani murhattiin viime tiistaina itsemurhaiskussa. Tappaja kätki pommin turbaaniinsa.\nWest toteaa kirjoituksensa lopuksi:\n”...Länsi ei ole vapaa, ennen kuin otamme takaisin oikeutemme julkaista Westergaardin Muhammadin.”\nKun kuuntelee Suomen vihapuhekeskustelua, mitään merkittävää läpimurtoa sananvapauden suhteen ei ole odotettavissa. Ainakin suomalainen vapaa lehdistö tekee parhaansa, että vapautta olisi mahdollisimman vähän. Tiedotusvälineiden käyttämät asiantuntijatkin kääntävät tosiasiat päälaelleen. Sotahistorioitsija Jussi Jalonen väitti, että Jussi Halla-aho esiintyy eräänlaisena islaminuskoa kohtaan tunnetun pelkuruuden apostolina. Hän on väärässä, koska pelkuruutta islamia kohtaan osoittavat aivan muut tahot kuin kansanedustaja Halla-aho.\nEdit: Unohdin mainita, että tanskalainen sananvapausjärjestö Trykkefrihedsselskabet myy pommiturbaanimiehen kuvalla varustettua kahvimukia 50 Tanskan kruunun hintaan (noin seitsemän euroa, hinta ilman postikuluja).\nLähettänyt Vasarahammer klo 20:19 10 kommenttia:\nTunnisteet: islam, islamisoituminen, sananvapaus, Suomi\nAjankohtainen Kakkonen lähettää huomenna suuren vihaillan, johon on taas kutsuttu sekalainen seurakunta huutamaan toistensa päälle. En ole koskaan ollut Ajankohtaisen Kakkosen keskusteluiltojen suuri ystävä. Ne eivät yleensä tarjoa mielenkiintoista keskustelua vaan pelkästään herättävät mediakohua suuren homoillan tavoin.\nYleisradio puffasi keskusteluiltaa uutisella, jossa on haastateltu ”asiantuntijoita”. Muistutan tässä lukijoita, minkä sortin asiantuntijoista on kyse.\nSotahistorioitsija Jussi Jalonen profiloitui suureksi vastajihadismin asiantuntijaksi, kun hän esiintyi mediassa kovasti tietäväisenä kyseisestä liikkeestä ja sen taustaideologiasta. Kirjoitin aiemmin Jalosen asiantuntemuksesta elokuun alussa.\nJalonen on liikkeellä kevyin eväin eikä häntä voi millään tavalla pitää riippumattomana. Hän on jonkin aikaa esiintynyt Hommawatch- ja todellisuus.org -sivuistoilla ja puhunut maahanmuuttokriittisistä ivalliseen sävyyn. Tämä on täysin hyväksyttävää. Poliittisia ajatuksia saa vastustaa ja vastustuksen myös ilmaista ääneen etenkin silloin, kun vastustus edustaa ns. oikeaa mielipidettä.\nJalosen kaltaisia ei kuitenkaan tulisi haastatella mediassa asiantuntijoina vaan poliittisina aktivisteina. Jalosen ”puolueettomuuden” voi itse kukin päätellä seuraavasta sitaatista:\n”Halla-aho esiintyy eräänlaisena islaminuskoa kohtaan tunnetun pelkuruuden apostolina. Huolestuttavaa on se, että monitulkintaiset tekstit saattavat lisätä arkipäivän ennakkoluuloja ja kiristää suhtautumista vähemmistöjen edustajiin.”\nJalonen pyrkii retoriikassaan mitätöimään huolen, jota monet ei-muslimit eri puolilla maailmaa tuntevat islamin leviämisen takia. Hän esittää ”vastajihadistisen liikkeen” tyhjästä syntyneenä vihaideologiana eikä kerro, mistä tapahtumista ja kehityksestä liike on lähtöisin. Hän antaa epäsuorasti ymmärtää, että islamissa ei ole mitään pelättävää tai uhkaavaa.\nJalonen ei yllä olevassa sitaatissaan käyttänyt kiistanalaista uudissanaa ”islamofobia” vaan puhuu ”islaminuskoa tunnetusta pelkuruudesta” tarkoituksenaan halventaa Jussi Halla-ahoa. Hän teeskentelee puolustavansa vähemmistön edustajia (joista monet itsekään eivät erityisemmin pidä islamin vaikutusvallan kasvusta).\nSikäli kuin tiedän, Halla-aholla ei ole fatwaa päällään. Äskettäin vankilasta vapautuneella törkybloggari Seppo Lehdolla taas on syytä pelätä pään katoamista hartioiltaan. Lehto julkaisi internetissä videon, jolla hän piirtää sian ja kutsuu tätä Muhammadiksi. Tästä syystä Abu Suleiman al-Nasser -niminen jihadisti vaati Suomen muslimeja ”katkaisemaan Seppo Olavi Lehdon pään”.\nSanat ”fanaatikko”, ”radikaali” ja ”ääri-” toistuvat usein Jalosen kirjoituksissa. Niiden tarkoituksena on leimata, ei analysoida tai pyrkiä asiantuntijalta edellytettävään totuudellisuuteen. En tiedä Jalosen motiiveista, mutta arvaan lonkalta, että ne liittyvät ”vihaan”, siis siihen sallittuun.\nJalonen myös väittää, että vihakirjoittelu lisää viharikoksia. Hän viittaa Britanniassa julkaistuun tutkimukseen ja sanoo:\n”Toisin sanoen, mitä enemmän uutisissa ja politiikassa kirjoitetaan muslimien vaarallisuudesta, sitä todennäköisempää on, että myös väkivallattoman muslimiväestön enemmistön edustajat joutuvat viharikosten uhriksi.”\nTutkimuksen johtopäätöstä on vaikea uskoa todeksi, koska siinä syytetään yksinomaan vihakirjoittelua ja jätetään huomiotta islamistien näkyvyys Britanniassa sekä lukuisat onnistuneet ja epäonnistuneet terrori-iskut. Lontoo on jo parin vuosikymmenen ajan ollut islamistien ideologinen keskus Euroopassa ja tunnettu nimellä ”Londonistan”.\nOlin itse Britanniassa, kun jihadistit tekivät epäonnistuneen terrori-iskun Lontoon keskustassa ja yrittivät ajaa bensakanistereita täynnä olevalla Range Roverilla Glasgow'n lentokentän terminaaliin. BBC:n ohjelmissa oltiin tuolloin kovasti huolissaan vastareaktiosta muslimeita kohtaan. Mitään merkittävää vastareaktiota ei koskaan ole nähty. Jalonen vain pyrkii pönkittämään muslimien uhristatusta juuri samalla tavalla kuin brittiläisten muslimijärjestöjen puhemiehet aina, kun jihadistit esiintyvät otsikoissa.\nJalonen ei kuitenkaan ole huolissaan terrorismista:\n”Suurin ongelma on siinä, että annetaan avoimen vihamielisten näkemysten valtavirtaistua ja muodostua myöhemmin hyväksyttäväksi. Suomessa tuntuu olevan ongelmana, ettei haluta käydä käsiksi niihin aatteisiin ja arvoihin, jotka piilevät sanojen taustalla.”\nJalonen on yrittänyt ”käydä käsiksi näihin aatteisiin ja arvoihin” keinoinaan iva, vähättely, vääristely ja ylimielisyys. Hänhän on ainakin omasta mielestään vakuuttavasti osoittanut, että taustalla on pelkkää ”hysterian lietsomista”. Siinä tapauksessa nuo edellä mainitut keinot varmasti toimivat.\nRasismitutkija ja aivopesijä\nJalonen vastustaa vastajihadismia omalla ajallaan. Sen sijaan Vesa Puuronen ja Inari Sakki tutkivat vihaa veronmaksajan rahoittamina.\nPuurosen elämäntehtävästä olen kirjoittanut aiemmin. Hän yrittää etsiä noituutta rasismia ja keksiä sille uusia nimiä. Viimeksi kuulemani termi on ”rodullistaminen”. Puurosen puolueettomuus asiantuntijana käy hyvin ilmi hänen poliittista toimintaansa kuvaavalta sivulta. Siellä Puuronen pontevasti toteaa:\n”Tieteenalani sosiologia on poliittinen tiede. Työni ja poliittinen toimintani ovat kokonaisuus. Tarkoitukseni on vaikuttaa yhteiskuntaan niin tutkimuksieni kuin poliittisen toiminnankin avulla.”\nMinä puolestani en haluaisi auttaa Vesa Puurosta kummassakaan, mutta kun verojen maksamista on aika vaikea välttää. Toisaalta yllä lainattu kappale kuvaa Puurosen työtä varsin hyvin ja kertoo rehellisyydestä.\nInari Sakki taas haluaa muuttaa suomalaisten käsitystä historiastaan. Hän yrittää selvittää, voiko ihmisten ulkomaalaisvastaisuutta ja ääriliikkeiden kannatusta vähentää herättelemällä muistoja menneisyyden kansallisisita väärinteoista.\nKoehenkilöitä pyritään manipuloimaan esittämällä heille muistoja toisen maailmansodan aikaisista Karjalan nälkäleireistä. Sakki siis haluaa testata Ludovico-menetelmän toimivuutta käytännössä. Se ei tepsinyt Kellopeliappelsiini-elokuvan Alex LaFargeen ja tuskin tehoaa myöskään suomalaisiin. Suomen akatemia on kuitenkin katsonut Sakin tutkimuksen rahoittamisen arvoiseksi.\nPahinta vihakeskustelussa eivät suinkaan ole aatteellisesti yksipuoliset asiantuntijat vaan se, että niin paljon aikaa ja energiaa käytetään metakeskusteluun (eli keskusteluun keskustelusta). Mietitään suurella joukolla, mitä saa sanoa ja mitä ei. Timo Vihavainen sanoi asian hyvin blogissaan:\n”Tänä vuonna on voitu havaita, että kuka tahansa kadunmies katsoo oikeudekseen asettua tuomaroimaan, millaiset sanat saattaisivat pahoittaa vaikkapa Kreikan kansan mielen, mikä toki lienee kauhea asia sinänsä. Kylmäävää on se, että jonkinlaista jokamiehenoikeutta sensuuriin pidetään itsestäänselvyytenä.”\nAjatellaan, että ihmisiä pitää suojella vaarallisilta ajatuksilta ja suuria kollektiivisia ihmisryhmiä mielipahalta. Tämä on se kaikista vaarallisin ajatus.\nLähettänyt Vasarahammer klo 00:20 6 kommenttia:\nTunnisteet: islamofobia, mediakritiikki, Suomi\nItse aiheutettuja ongelmia\nMoni voi ajatella Timo Soinin osoittaneen vahvaa johtajuutta, kun Perussuomalaisten eduskuntaryhmä Soinin johdolla antoi Jussi Halla-aholle ”kovan rangaistuksen” erottamalla hänet eduskuntaryhmän työskentelystä kahdeksi viikoksi.\nTodellisuudessa Soinin teko oli heikkouden osoitus. Soini ei tiedä, miten Halla-ahoon pitäisi suhtautua ja ajautuu hätäisiin ratkaisuihin median painostamana.\nMooses ripittää Soinia\nHeikkous suorastaan kutsuu haaskalintuja. Niinpä Paavo Lipponen intoutui arvostelemaan perussuomalaisia ja moitti näitä demokratian perusarvoilla leikkimisestä. Lipponen ymmärtää Halla-ahon kommentin tahallaan väärin ja käyttää sitä aseenaan Soinia vastaan:\n”Mitä merkitystä on minimaalisilla rangaistuksilla, jos eduskuntaryhmän puheenjohtaja vielä ”tuomion” langettamisen jälkeen pitää ryhmän jäsenen diktatuuripuheita ”huumorina”?”\nLipponen lisäksi esittää erittäin röyhkeitä vaatimuksia Soinille:\n”Jos puolue ei sanoudu irti äärilaitansa linjasta, se sulkee Lipposen mukaan itsensä pysyvästi parlamentaarisen yhteistyön ulkopuolelle.”\n”Tarjolla on myös vaihtoehto, osallistuminen rakentavaan yhteistyöhön.”\nTuo rakentava vaihtoehto tarkoittaa, että perussuomalaisten pitäisi pettää suuri joukko äänestäjistään, ainakin ne vähän yli 15 000 helsinkiläistä, jotka äänestivät Halla-ahoa.\nKirjoitin aikanaan Lipposesta artikkelin, kun hän esiintyi kaasuputkiyhtiö Nordstreamin ”konsulttina”. Kaiken järjen mukaan Lipposen pitäisi olla Soinille helppo maali. Kuitenkin se on Lipponen, joka hyökkää Soinia vastaan, eikä toisin päin. Kaikesta tästä Soini saa syyttää vain itseään ja omia johtamistoimiaan.\nSoinin ongelmana on se, että hän ei tiedä, mikä hänen viiteryhmänsä on. Toisaalta hän on median lellikki ja kaikkien poliitikkojen hyvä kaveri, josta kenelläkään ei ole pahaa sanottavaa. Toisaalta hän on Suomen johtavan systeemikriittisen puolueen puheenjohtaja, jonka pitäisi kanavoida tavallisen kansan tyytymättömyys poliittista eliittiä kohtaan siten, että harjoitettu politiikka muuttuu.\nKun Soini yrittää olla molempia, hän ei oikein onnistu kummassakaan.\nLipposta nimittäin voi hyvällä syyllä arvostella Suomen ajamisesta ”EU:n ytimeen”. Suomi liittyi euroon ilman kansanäänestystä Paavo Lipposen johdolla. Yksittäisenä henkilönä Paavo Lipponen on eniten vastuussa siitä, että Suomi ei Euroopan keskuspankin osakkaana voi luistella Kreikan maksukyvyttömyydestä yhtä helposti kuin naapurimaa Ruotsi.\nSuomalainen veronmaksaja maksaa nyt ja tulevaisuudessa hintaa Paavo Lipposen politiikasta. Miksi Timo Soini ei näkyvästi hyökkää Lipposta vastaan? Siksi koska Soinilla on suurempi tarve pomputtaa omiaan kuin poliittisia vastustajiaan. Soini joutuu puolustuskannalle ja yrittää selitellä tekemisiään parhain päin:\n”Yhtenä puolueemme perustajista, ja puolueen pitkäaikaisena puheenjohtajana (14 vuotta) en hyväksy puolueemme perusteetonta vähättelyä ja leimaamista. En edes Paavo Lipposelta ”\n”Lipposella tuntuu olevan halua puuttua puolueiden hallituskelpoisuuteen. Siinä erämaassa Mooses saa kyllä kulkea yksin.”\nLipponen ei kulje erämaassa vaan Timo Soini. Hän itse antaa toiminnallaan aseet vastustajan käsiin ja joutuu puolustuskannalle. Paavo Lipposta voi moittia monista asioista mutta ei siitä, että hän käyttää hyväkseen vastustajan heikkoutta.\nLähettänyt Vasarahammer klo 23:18 5 kommenttia:\nTunnisteet: Perussuomalaiset, SDP, Suomi\nTimo Soini ja johtaminen\nViime torstain Iltasanomissa kirjoitettiin, kuinka Timo Soini purki pettymystään Jussi Halla-ahon kirjoitukseen koko Allegro-junavaunun matkustajien kuullen. Otsikolla ”Pettyneen tilitys” Iltasanomat dokumentoi Soinin ripitystä Halla-aholle.\nSoinin suhde Perussuomalaiseen puolueeseen on henkilökohtainen, loihan hän sen SMP:n konkurssipesän raunioilta käytännössä tyhjästä. Siksi seuraavan tilityksen voi hyvin ymmärtää:\n”Olen tämän puolueen perustajajäsen ja olen ollut 14 vuotta puheenjohtajana, joten tiedän, mitä tämä puolue edustaa ja mitä se ei edusta. Eikä voi syntyä pienintäkään käsitystä, että tällainen kirjoitus on puolueen kanta.”\nTuossa kiteytyy Perussuomalaisen puolueen johtamisongelma yhdessä kappaleessa. Puolueen kanta, joka on käytännössä sama kuin Timo Soinin kanta, muodostuu Pietarin junassa ja kommunikoidaan puolueväelle Iltasanomien sivujen kautta. Sanotaan, että ”joukkoja johdetaan edestä”. Perussuomalaisissa sana edestä tarkoittaa samaa kuin toimittaja Arja Paanasen kirjoittaman artikkelin kautta.\nTimo Soini johtaa puoluetta nöyryyttämällä julkisesti yhtä sen näkyvimmistä kansanedustajista. Itse kukin voi päätellä, mitä tällaisella johtamisella saa aikaiseksi. Puolueen kansanedustajat alkavat toistaa Timo Soinin käsityksiä, koska näin voi parhaiten välttää joutumasta puheenjohtajan ”johtamistoimenpiteiden” kohteeksi. Puolueen entinen varapuheenjohtaja Vesa-Matti Saarakkala sanoutui blogissaan näyttävästi irti ”halla-aholaisuudesta”:\n”Selvyyden vuoksi sanoudun täysin irti Jussi Halla-ahon keskiviikkoisista kirjoituksista ja tuomitsen ne ja kuten tähänkin asti, sitoudun toisten poliittisten toimijoiden, mukaan lukien Halla-ahon, kannanottoihin vain tapauskohtaisesti.”\nAlun perin Saarakkala ilmoitti myös tukevansa rangaistusta Halla-aholle ja olisi kuulemma tukenut myös Soinin ehdottamaa kuukauden jäähyä. Tämän tekstin Saarakkala on kuitenkin poistanut blogistaan.\nKun puoluetta johdetaan Iltasanomien sivuilta, silloin on varminta iritisanoutua epähenkilöksi julistetun ajatuksista. Saarakkala ja eduskuntaryhmän puheenjohtaja Pirkko Ruohonen-Lerner ovat ymmärtäneet tämän. Soinin johtamistyylillä puolueeseen ei kasva itsenäisesti ajattelevia ja omillaan toimeen tulevia poliitikkoja vaan perässähiihtäjiä.\nTimo Vihavainen puolusti ainoana julkisuuden henkilönä Halla-ahon oikeutta ajatella ääneen. Vihavainen voi tehdä näin, koska hän ei ole Perussuomalaisten kansanedustaja. Vihavainen asettaa ensiksi Halla-ahon puheet oikeisiin mittasuhteisiin:\n”On aivan turhaa edes todistella, miten absurdia on kieltää historiallisten paralleelien ja ajatuskokeiden julkinen esittäminen, saati niiden esittäminen kaveripiirissä, jossa itse kukin on vapaaehtoisesti mukana. Vetoaminen siihen, että henkilö on vastuullisessa asemassa, kun hänet on kansan äänillä valittu sen edustajaksi ja sen vuoksi sananvapautensa puolesta rajoitettu, ei voi vakuuttaa ketään.”\nMedian roolista Vihavainen sanoo:\n”Näinä poliittisen korrektiuden aikoina sananvapaus ei ole enää korkeassa kurssissa ja toimittajat ovat ensimmäisinä sitä kaventamassa, takaahan tämä hovikelpoisuuden niin sanotuissa älymystöpiireissä.”\nVoidaan myös kysyä, onko muokkaako media omalla sensaatiohakuisuudellaan poliitikoista ympäripyöreitä latteuksia suoltavia teflon-ihmisiä, joille puheen ulkoinen olemus on tärkeämpää kuin sisältö.\nVaikka ”kuolleen puun media” onkin taantuva toimiala, se yrittää yhä pitää kynsin hampain kiinni yksinoikeudestaan välittää poliitikkojen lausuntoja tavallisille kansalaisille. Internetin aikana tämä tosin on käynyt aiempaa vaikeammaksi, koska median harjoittaman tahallisen väärinymmärtämisen, vääristelyn ja tiedon pimittämisen voi itse käydä tarkistamassa alkuperäisestä lähteestä.\nHalla-aho itse sanoi ottavansa opiksi ja pyrkivänsä siistimään sanomisiaan. Moni pitää tätä hyvänä asiana. Itse ajattelen tästä vähän samalla tavalla kuin perusrehdin oloinen perussuomalainen Hemmo Koskiniemi, kun hän pohdiskelee Halla-ahon vaihtoehtoja:\n”Jatkaako omaksumalla avointa vapaata vuorovaikutusta sosiaalisessa mediassa vai tyytyäkö median pakkopaitaan ja perinteiseen kansanedustajan rooliin ja mielikuvaan.”\n”Suomalainen politiikka on etääntynyt kansasta ja ilmeisesti sellaisena se halutaan pitääkin.”\nRyhtyykö Halla-aho ympäripyöreitä latteuksia laukovaksi teflon-poliitikoksi vai jatkaako hän mustan huumorin viljelemistä jatkossakin.? Ensimmäinen vaihtoehto tarkoittaisi antautumista median ja Timo Soinin edessä ja muuttumista ”rammaksi ankaksi”. Minusta hänen kannattaa edelleenkin olla oma itsensä, vaikka se tarkoittaisi, että Soinin puukko täytyy silloin tällöin kaivaa selästä.\nHalla-aho on kuitenkin tehnyt toiminnallaan selväksi, että hän ei ole hajottamassa Perussuomalaista puoluetta. Jos puolue joskus hajoaa, sen tekee joku muu, mahdollisesti Timo Soini itse. Perussuomalaiset kestää puolueena hakkaraiset ja halla-ahot mutta ei välttämättä puheenjohtajaa, joka johtaa puoluetta impulsiivisesti ja varjelee mustasukkaisesti omaa 14 vuoden johtajuuttaan.\nSoini jatkaa johtamistaan perjantain Helsingin Sanomissa:\n”Minä en pidä nimimerkkikirjoittelusta enkä siitä, että puhutaan kahdella kielellä. Kun puheenjohtaja näyttää korttinsa, on muidenkin näytettävä omansa”.\nSoini viittasi tällä vaatimukseensa avoimesta äänestyksestä Halla-ahon rangaistuksesta päätettäessä. Ihmettelen vain, kuka Perussuomalaisten kansanedustajista kirjoittaa nimimerkillä. Ihmettelen myös, miten puolueessaan jakamatonta luottamusta nauttiva johtaja voi olla noin pikkumainen ja epävarma omasta asemastaan, kuin mitä HS:n artikkeli antaa ymmärtää. Nimimerkkikirjoittajana sanon omasta puolestani, että en ole Perussuomalaisten jäsen enkä ole puolueen toiminnassa mukana millään tavalla.\nLähettänyt Vasarahammer klo 07:50 9 kommenttia:\nShampanjapullot jäivät korkkaamatta Sanoma-talossa\nOtsikko viittaa BBC:n toimittaja Jane Garveyn paljastukseen, jossa hän kertoi BBC:n toimitalon olleen täynnä tyhjiä shampanjapulloja, kun Tony Blairin johtama Työväenpuolue voitti vaalit vuonna 1997. Toimittajat eivät siis ole puolueettomia vaan heillä on oma agendansa. Tämä näkyy, miten Jussi Halla-ahoa seurataan mediassa ja miten hänen kannanottojaan kärkytään 24 tuntia vuorokaudessa Facebookissa.\nTällä kertaa shampanjapullot pysyivät jäissä, sillä Perussuomalaisten eduskuntaryhmä teki nahkapäätöksen ja puolitti puheenjohtaja Soinin ehdottaman kuukauden jäähyn ryhmän työskentelystä kahteen viikkoon. Näin Halla-aho ei joutunut mahdottomaan tilanteeseen eikä puheenjohtaja Soini menettänyt kasvojaan mediakohussa, joka oli lähes täysin hänen omaa aikaansaannostaan.\nSoinin lavastama näytelmäkö?\nPelkään pahoin, että mediakohu oli Soinin oma tekele, kuten Richard Järnefelt arvailee omassa kirjoituksessaan. Järnefeltin näkemykset Soinin toiminnasta ovat erittäin kyynisiä:\n”Timo on erittäin taitava manipuloimaan ja näyttelemään muuta, kuin on. Kuten muutama muukin blogisti on jo oivallisesti esittänyt, kyse ei ole mistään muusta kuin valtataistelusta. Timo ei voi sietää eriäviä mielipiteitä eikä itseään älykkäämpiä ihmisiä.”\nSoinin on myös arveltu valmistautuvan presidentinvaaleihin ja teki tästä syystä näyttävän irtioton median hampaissa olevasta Halla-ahosta. Jos ja kun Soini ryhtyy presidenttiehdokkaaksi, ainakin tästä tuvasta äänet jäävät saamatta. Soinin kaltaista henkilöä ei pidä valita presidentin virkaan, vaikka virka itsessään on nykyisin lähinnä seremoniallinen.\nSoinin töräys myös näytti, ketkä puolueen eduskuntaryhmästä ovat johtajalle kaikkein uskollisimpia. Eduskuntaryhmän puheenjohtaja Pirkko Ruohonen-Lerner kiirehti tuomitsemaan Halla-ahon lausunnon poliitikolle sopivaa tekopyhyyttä osoittaen ja nuoleskellen samalla puheenjohtaja Soinin ahteria.\nMedia ja päivystävät dosentit kiirehtivät myös ennakoimaan Perussuomalaisten hajoamista. Tampereen yliopiston dosentti Rauli Mickelsson kertoi, ketkä lähtisivät Halla-ahon kelkkaan mahdolliseen uuteen eduskuntaryhmään.\nMedia kuitenkin hätiköi, kun luuli Halla-ahoa niin tyhmäksi, että tämä lähtisi hajottamaan Perussuomalaisten eduskuntaryhmää. Näin shampanjapullot pidetään lehtien toimituksissa edelleen kylmässä odottamassa sitä päivää, kun Perussuomalaiset hajoavat sisäisiin riitoihinsa.\nToisaalta kohu ei tee Halla-ahon työtä kansanedustajana yhtään aiempaa helpommaksi. Sen lisäksi, että hän joutuu väistelemään itselleen vihamielisen median tulitusta, hänen pitää varoa, milloin puheenjohtaja Timo Soini seuraavan kerran iskee tikarin hänen selkäänsä perässähiihtäjien hurratessa puheenjohtajan erinomaisuudelle.\nPahinta kaikessa on se, että Halla-aho joutuu sietämään aikamoista arvostelua jopa omiltaan. Nykyisin lähinnä erilaisia mielipiteitä suvaitsemaan pyrkivällä Hommaforumilla Halla-aho saa osakseen jopa kovempaa kritiikkiä kuin valtamediassa. Siksi en ihmettele, miksi hän nykyisin kommunikoi kannattajiensa kanssa mieluummin Facebookissa.\nLähettänyt Vasarahammer klo 18:24 10 kommenttia:\nHalla-ahon moka ja Soinin oma maali\nOn aivan selvää, että Jussi Halla-aho töppäsi, kun hän Facebook-päivityksessään sanoi:\n” Yksinkertainen tosiasiahan on, että demokratia (=vaalit) estää mitä tahansa poliittista hallitusta ryhtymästä mihinkään sellaisiin toimiin, joilla *oikeasti* olisi mitään vaikutusta Kreikan konkurssitalouteen”\n” Juuri nyt Kreikkaan tarvittaisiin sotilasjuntta, jonka ei tarvitsisi välittää suosiostaan ja joka voisi panna lakkoilijat ja mellakoijat kuriin panssarivaunuilla.”\nSinänsä sotilasjuntta Kreikassa ei ole skenaariona mitenkään epärealistinen. Halla-ahon lausunnon voi ymmärtää siten, että hän ikään kuin toivoo sotilasjuntan nousua valtaan Kreikassa. Jos hän olisi todennut Osmo Soininvaaran tavoin spekulatiivisesti:\n” Kreikalla on edessään niin raju vyönkiristys, että voidaan jopa kysyä, kestääkö Kreikan demokratia, vai palaako maa sotilashallitukseen.”\nhänen tuskin tarvitsisi selitellä sanomisiaan. Halla-ahon lausunto oli harkitsematon, ja hän on myös myöntänyt ”kämmäyksensä”. Kaiken järjen mukaan tämän pitäisi riittää, mutta näin ei kuitenkaan käynyt.\nPietarin junasta tavoitettu Timo Soini kommentoi Halla-ahon lausuntoa seuraavasti:\n” Nyt tuli mitta täyteen, torstaina tulen esittämään Halla-ahon määräaikaista erottamista perussuomalaisten ryhmästä.”\n” Esitän, että hänet erotetaan kuukaudeksi.”\n” Se on sellaista puhetta, joka ei missään nimessä vastaa meidän puolueemme linjaa.”\nSoini ei vaivautunut itse ottamaan yhteyttä Halla-ahoon tai pidättäytymään kommentoinnista, ennen kuin asiasta olisi keskusteltu eduskuntaryhmän piirissä. Soini lähetti viestinsä median kautta ja tällä kertaa media ei siteerannut häntä virheellisesti.\nJalkapallotermein Soini teki oman maalin siinä mielessä, että hänen lausuntonsa hajottaa Perussuomalaista puoluetta sisältä. Halla-aho sai eduskuntavaaleissa yli 15 000 ääntä Helsingin vaalipiiristä, mikä oli vaalipiirin toiseksi suurin henkilökohtainen äänimäärä. Halla-aholla on laajalti kannatusta muuallakin Suomessa, joten Soinin teko voidaan tulkita hyökkäykseksi Perussuomalaisten ns. maahanmuuttokriittistä siipeä vastaan.\nSoini myös unohti, että media pelaa myös omaa peliään ja pyrkii hajottamaan Perussuomalaisia. Tässä mielessä Soini meni median ansaan, kun antoi hätiköidyn lausuntonsa. Soinin toiminta voi tulla monelle yllätyksenä mutta ei allekirjoittaneelle. Vuoden 2009 eurovaalien alla kirjoitin melko myrkyllisen kirjoituksen Soinin käyttäytymisestä eurovaalien ehdokasasettelussa.\nTuolloin minulle varmistui, että Soini on ammattipoliitikko ja sellaisena armoton peluri ja opportunisti. Hän ei epäröi puukottaa omiaan selkään, jos hän kokee asemansa uhatuksi tai joku yksittäinen henkilö ei toimi hänen haluamallaan tavalla.\nEn tiedä, mitä Soinin päässä liikkuu, mutta aina voi spekuloida. Uskon, että Soini näkee Halla-ahon Breivik-kohun jälkeen rasitteena. Tämä viimeisin kämmäys tarjosi hänelle tilaisuuden näpäyttää häntä ja katsoa, miten Halla-aho reagoi. Samalla hiljennetään median jatkuva persuvastainen rasismi- ja vihapuherummutus, joka on yltynyt parin viime viikon aikana suorastaan hillittömäksi. Jopa Mikko S. Lehtosen kaltaiset vanhat stalinistit haistavat veren.\nSoini myös luultavasti uskoo, että Perussuomalaiset tulee toimeen ilman maahanmuuttokriittistä siipeään. Kreikka on maksukyvytön ja ajautuu velkajärjestelyyn. Muita maita seuraa perässä, mikä osoittaa, että Soini on EU-politiikassaan ollut oikeassa. Jytky 2.0 on tulossa, kunhan Soini vain malttaa odottaa seuraaviin vaaleihin, jotka nekin voivat tulla ennen vuotta 2015.\nTimppa kuitenkin otti sökössään pienen riskin. Soinin yritys kurittaa Halla-ahoa voi osua omaan nilkkaan. Vaikka suomalainen valtamedia kuinka tykkäisi Timpan kurinpalautuksesta, äänestäjät eivät välttämättä reagoi samalla tavalla. Jytky 2.0 voi muuttua markkinoilla Tuhnu 1.0:ksi. Perussuomalaisten edeltäjä SMP hajosi sisäisiin riitoihin, ja toistaiseksi Perussuomalaisten suureksi kasvanut eduskuntaryhmä on pitänyt yhtä, vaikka porukkaa voi hyvällä syyllä pitää varsin heterogeenisena.\nLähettänyt Vasarahammer klo 19:48 11 kommenttia:\nOlen kirjoittanut tämän blogin olemassaolon aikana joka vuosi syyskuun 11. päivän terrori-iskuista, joten on aika vaikea keksiä mitään erityistä uutta sanottavaa. Valtamediassa tapahtunutta on muisteltu useissa artikkeleissa. Olen yrittänyt välttää niiden lukemista, koska en halua turhaan kiusata itseäni. Tässä jutussa kuitenkin käsittelen valtamedian käsitystä tapahtumista, niiden motiiveista ja seurauksista.\nTerrori-iskun tekijät olivat islaminuskoisia ja noudattivat Koraanin kehotusta käydä sotaa vääräuskoisia vastaan. Koraanissa on 109 jaetta, joissa käsketään taistelemaan heitä vastaan. Toisin kuin Vanhan Testamentin väkivaltaiset kertomukset Koraanin väkivaltaan kehottavat säkeet ovat avoimia ja asiayhteydestä riippumattomia. Ne ovat sellaisenaan Allahin sanaa ja aivan yhtä relevantteja kuin mikä tahansa muu osa Koraania.\nMonissa jakeissa käytettävää väkivaltaa kuvataan yksityiskohtaisesti. Niissä kehotetaan katkaisemaan pää ja sormet sekä tappamaan vääräuskoisia, mistä tahansa heitä löytyykään. Taipumus väkivaltaan kuuluu olennaisena osana islamiin ja sen veriseen historiaan. Uskonnon perustaja profeetta Muhammad ei menestynyt erityisen hyvin saarnaajana, mutta ryhtyminen karavaanirosvoksi ja sotapäälliköksi takasi paikan maailmanhistoriassa. Hänen perintönsä elää ja voi hyvin edelleen. Hyvällä syyllä voi sanoa, että islam on maailmanhistorian menestyksekkäin imperialistinen projekti, jolle profeetta Muhammadin esimerkki viitoitti tien.\nYhdysvallat joutui 9.11.2001 sotilaallisen hyökkäyksen kohteeksi. Tätä hyökkäystä voi verrata japanilaisten hyökkäykseen Pearl Harboriin, mutta hyökkäysten välillä on merkittävä ero. Japani oli imperialistinen suurvalta, joka hyökkäyksellä ”herätti nukkuvan jättiläisen” ja provosoi amerikkalaiset sotaan. Syyskuun 11. päivän terrori-iskun tekijät taas eivät toimineet minkään yksittäisen valtion valtuuttamina vaan hyökkäys oli osa islamin ikiaikaista taistelua toisuskoisia vastaan. Tätä taistelua käydään, kunnes maailmassa ei palvota muita jumalia kuin Allahia.\nIskun syyt valtamedian mielestä\nValtamedian muisteluista poimin yhden kaikkein vastenmielisimmistä eli Helsingin Sanomien entisen Yhdysvaltojen kirjeenvaihtaja Pekka Mykkäsen kolumnin. Siinä Mykkänen antaa ymmärtää, että Yhdysvaltojen vastatoimet ovat se todellinen ongelma, ei 9/11-terrori-isku. George W. Bush esikuntineen on se todellinen roisto, ei Mohamed Atta, Marwan al-Shehhi tai Ziad Jarrah.\nMykkänen puhuu ”hukatusta vuosikymmenestä” ja käyttää kolumnistaan suurimman osan Abu Ghraibin vankilassa tapahtuneeseen yksittäistapaukseen. World Trade Centerissä kuolleista hän ei hiisku sanaakaan.\nMykkänen on vain yksi valtamedian journalisti. Mediassa on kuitenkin noudatettu tiettyä vakiintunutta linjaa iskuun liittyvien asioiden raportoinnissa. Seuraavat lauseet kuvaavat, mikä tämä linja on:\n9/11-terrori-isku oli ensisijaisesti rikollinen teko.\nRadikaali islam on eri asia kuin varsinainen islam.\n”Sota terrorismia vastaan” on pahentanut tilannetta.\nAmerikkalaisten olisi pitänyt keskittyä syyllisten etsimiseen Afganistanissa eikä alkaa sotimaan Irakissa.\nIskun tekijöiden motiiveista voi sanoa seuraavaa:\nIslam on perusluonteeltaan rauhanomainen uskonto.\nFundamentalistinen islam vääristelee islamin opetuksia.\nTästä puolestaan seuraa, että muslimien kääntyminen ”väärän islamin puolelle” estetään parhaiten olemalla kilttejä muslimeille ja torjumalla vastareaktiot, joita kuvitellaan syntyvän, kun islamilainen terrori on iskenyt vääräuskoisia vastaan.\nUseimmissa länsimaissa vallitsee monikulttuurinen yhteiskuntafilosofia. Sen mukaan länsimainen valtakulttuuri ei ole mitenkään ylivertainen verrattuna ei-länsimaalaisten vastaavaan. Siksi muslimit ovat menestyksekkäästi hyödyntäneet uhripositiotaan ja saavuttaneet merkittäviä myönnytyksiä länsimaisissa yhteiskunnissa. Britanniassa sharia-lakia käytetään jo perhe- ja perintöoikeudellisissa kysymyksissä. Suomessa perustuslakivaliokunnan puheenjohtaja Kimmo Sasi ehdotti sharia-lain käyttöönottoa Britannian tavoin ”sovittelukysymyksissä”.\nKoska muslimit ovat monikulttuurisessa yhteiskunnassa uhripositiossa suhteessaan valkoiseen miehen, islamin arvostelu on länsimaissa kielletty. Profeetta Muhammadin pilkkaamisesta saa oikeudessa tuomion, vaikka pilkkaajan esittämä väite sinänsä olisi totuudenmukainen. Totuus ei nykyisessä länsimaisessa oikeuskäsityksessä ole puolustus, jos totuuden avulla ”lietsotaan vihaa” vähemmistöä kohtaan.\nSiksi Suomessa Seppo Lehto ja Jussi Halla-aho on tuomittu profeetta Muhammadin pilkkaamisesta. Tuomioiden perustelujen ei tarvitse olla erityisen vakuuttavia. Halla-ahon tuomion perusteluissa todetaan:\n” Yleisesti ottaen on selvää, että erilaisten uskonnollisten käsitteiden totuusarvosta ei voida käydä keskustelua samalla tasolla kuin millä keskustellaan esimerkiksi luonnontieteisiin liittyvistä kysymyksistä. Jälkimmäiset voidaan todistaa oikeiksi, kun sen sijaan objektiivisesti arvioiden jo minkä tahansa uskonnon olemukseen kuuluu, että sen käsitteisiin liittyvä totuus on suhteellista. Logiikalla tai niin sanotuilla järkiperusteluilla ei tämän vuoksi ole todellista merkitystä uskonnollisista kysymyksistä käytävässä keskustelussa.”\nItse olen joskus todennut, että islamin perustelut ovat loogisia islamin omasta viitekehyksestä tarkasteltuna. Esimerkiksi pilakuvan julkaisu on perusteltua, jos halutaan osoittaa, kuinka vääräuskoiset pilkkaavat häpeämättömästi islamia. Jos taas julkaisu tehdään Jyllands Posten –tyyliin eli halutaan osoittaa, kuinka islamin profeetan käsittely on tabu länsimaissa, se onkin kiellettyä Allahin pilkkaa. Se, joka hyödyttää islamia, on sallittua, kun taas islamin vastustaminen on kiellettyä.\nIslamilaisten maiden järjestö OIC julkaisi Muhammad-pilakuvan omalla sivustollaan osana uutisjutun kuvitusta. Sika-Muhammadin esittäminen OIC:n omalla sivustolla on sallittua, kun taas valkoihoisen länsimaalaisen ei sovi moista esittää, koska tällöin kyseessä on islamofobia.\nKuva itsessään ei siis ole loukkaava vaan asiayhteys, jossa se esitetään. Tässä mielessä länsimaiset oikeusistuimet ovat menestyksekkäästi soveltaneet sharia-lakia.\nItävaltalainen Elisabeth Sabaditsch-Wolff tuomittiin profeetta Muhammadin pilkkaamisesta Halla-ahon tavoin. Itävaltalainen tuomioistuin tosin käytti toisenlaisia perusteluja. Ensinnäkin profeetalla oli täysi-ikäisiä vaimoja ja sotasaaliina saatuja rakastajattaria, kun hänen suhteensa 9-vuotiaaseen Aishaan saavutti täyttymyksensä. Toiseksi sukupuolisuhde Aishaan ei päättynyt, kun Aisha täytti 18 vuotta. Tämä osoittaa, että profeetta Muhammad ei ensisijaisesti tuntenut viehtymystä Aishaan tämän nuoren iän perusteella. Profeetta Muhammad ei siis ollut pedofiili, ja Elisabeth Sabaditsch-Wolff ansaitsee tuomionsa.\nVihapuhe on ollut suomalaisen valtamedian kuuma puheenaihe aina Anders Behring Breivikin tekemästä terrori-iskusta lähtien. Muslimien harjoittama vihapuhe on muslimien uhriposition takia jäänyt vähemmälle huomiolle.\nSamaan aikaan, kun länsimaisia islam-kriitikoita tuomitaan vihapuheesta, islamilaiset vihasaarnaajat saavat toimia vapaasti viranomaisten katsoessa asioita sormien läpi. Brittiläisen Channel Fourin Dispatches-sarjan dokumentti Undercover Mosque kertoi asioista, joita moskeijoissa puhutaan. Nämä asiat eivät kuitenkaan johtaneet tuomioon ”kiihottamisesta kansanryhmää vastaan”. Sen sijaan ohjelman tekijöitä vastaan tehtiin valitus Britannian tiedotusvälineitä valvovalle Ofcomille, koska ohjelmassa esiintyneiden henkilöiden kantoja oli esitetty valheellisesti, mikä loi epärehellisen kuvan joidenkin puhujien käsityksistä ja Länsi-Midlandsin muslimiyhteisön edustajista. Ofcom kuitenkin totesi, että Undercover Mosque oli sekä laillinen että paljasti olennaisia, yleisesti mielenkiintoisia asioita.\nUndercover Mosque –ohjelmassa esiintyvä puhuja kertoo:\n”Teidän on elettävä kuin valtio valtiossa, kunnes otatte vallan.”\nKyseinen dokumentti kertoo myös, kuinka vääräuskoiset (kuffaar) ovat patologisia valehtelijoita ja itse terroristeja. Kuvista osa oli otettu Birminghamissa sijaitsevassa Green Lanen moskeijassa. Kyseinen moskeija väittää olevansa uskontojen välisen yhteydenpidon keskus ja toivottavansa tervetulleeksi kaikkien uskontojen edustajat. Moskeija myös pyrkii omien sivujensa mukaan vastustamaan islamin uskoa kohtaan tunnettuja negatiivisia stereotyyppeja. Minulle on kuitenkin jäänyt dokumentista mieleen lause:\n”No one loves the kuffaar.”\nTämä on se asia, jonka islam tarjoaa vääräuskoisille.\nLähettänyt Vasarahammer klo 19:55 7 kommenttia:\nTunnisteet: islam, mediakritiikki, Suomi, terrorismi, Yhdysvallat\nViime viikon aikana julkaistiin kaksi kirjoitusta, joissa arvosteltiin ns. maahanmuuttokriitikkoja asenteiden koventumisesta ja toisaalta perättiin tilaa ”vastuulliselle sananvapaudelle”. Ensimmäisessä Kirkko ja Kaupunki -lehden päätoimittaja Seppo Simola väitti, että rasismi haisee. Toisessa Julkisen sanan neuvoston puheenjohtaja Risto Uimonen hyökkäsi ”sananvapauden väärinkäyttäjiä” vastaan.\nYllätyin hieman, kun Seppo Simola viittasi kirjoituksessaan Jussi Halla-ahon jo neljä vuotta vanhaan kirjoitukseen. Siinä Halla-aho piikitteli Simolaa tämän suhtautumisesta vieraiden uskontojen leviämiseen Suomeen ja vihjasi tämän unohtaneen kristinuskon pelastussanoman. Halla-aho kysyi:\n”Onko luterilaisesta kristinuskosta tullut kirjaimellisesti suvaitsevaisuususkonto, jossa ihminen pelastuu yksin suvaitsevaisuudesta? ”\nTämä kysymys on valitettavasti edelleen ajankohtainen. Kirkkoa repii sisältä ristiriita kirkon oppeja puolustavien konservatiivien ja "suvaitsevaisten" liberaaliteologien välillä. Simola kuuluu selkeästi jälkimmäiseen leiriin, kuten hänen edustamaansa lehteä lukemalla voi päätellä.\nSimola esittää heti aluksi kirkonmieheltä melko rankan syytöksen:\n”Juttu on yhä luettavissa netistä ja jokainen voi itse arvioida, kuinka paljon sen kaltaisilla teksteillä on epäluuloja vahvistettu. Nyttemmin Halla-aho ja kumppanit pesevät rystyset valkoisina käsiään puhtaaksi vanhoista kirjoituksistaan ja vastuustaan ihmisten koventuneisiin asenteisiin ja ääri-ilmiöihin. ”\nSimola liioittelee väittäessään Halla-ahon ja kumppaneiden pesevän käsiään vanhoista kirjoituksistaan. Mitään sellaista ei ole tapahtunut. Halla-aho itse katuu aivan varmasti joitakin vanhoja kirjoituksiaan. Kukapa ihminen ei katuisi.\nToisaalta Simola ei esitä mitään todisteita siitä, että Halla-aho olisi jollakin tavalla vastuussa ”koventuneista asenteista ja ääri-ilmiöistä”. Aivan yhtä hyvin voisin väittää, että Simola on omalta osaltaan vastuussa siitä, että kirkon toiminta on politisoitunut, kun se on ryhtynyt kannattamaan monikulttuurisuuden kaltaisia maallisia ideologioita.\nSimola ei kirjoituksessaan pääse monikultturisuuden kannattajien perusklisheitä pitemmälle. Hän puolustaa edellistä yhteisvastuukeräystä, jolla pyrittiin luomaan maahanmuuttajille työpaikkoja:\n”Yhteisvastuussa kerätyillä varoilla on onnistuttu löytämään kymmenille Suomeen muuttaneille kunnollinen työpaikka. Heille on näin tarjoutunut tilaisuus osallistua täyspainoisesti maamme rakentamiseen.”\nHän myös puolustaa maahanmuuttoa:\n”On tärkeää saada Suomeen uutta työvoimaa, josta tulevina vuosina on yhä suurempi pula. Ajatusten ja kulttuurin monimuotoisuus lisää niin henkistä kuin taloudellista iskukykyämme. ”\nSiinä tuli kaksi monikulttuurista latteutta samassa kappaleessa.\nSimolan mainitsemat kaksi asiaa ovat keskenään ristiriidassa. Miten sellaiset ihmiset, joiden osaamisella ei ole aitoa kysyntää työmarkkinoilla ja joiden työllistämiseen tarvitaan keräysvaroja, voivat auttaa Suomea helpottamaan väitettyä tulevaa työvoimapulaa? Maahanmuuttaja voi olla halukas työhön, mutta häneltä voi puuttua työelämässä välttämättömiä taitoja kuten esimerkiksi luku- ja kirjoitustaito.\nSimola päättää kirjoituksensa mahtipontisesti:\n”Erilaisiin ihmisiin ja kulttuureihin tutustuminen edesauttaa kansojen keskinäisen ymmärtämyksen kasvua. Maahan- ja maastamuutto ovat askel maailmanrauhan rakentamisessa.”\nOlen aivan samaa mieltä ensimmäisen lauseen kanssa. Samalla kannattaa kuitenkin olla rehellinen sille, mitä näkee. Tämä pätee erityisesti islamiin, jonka ikävistä piirteistä Simola mielellään vaikenee. Tästä syystä Halla-aho nimitteli Simolaa dhimmiksi neljä vuotta sitten. Hän myös ihmetteli kirkon suhtautumista islamiin kääntyneisiin entisiin kirkon jäseniin:\n”Kun kristitty kääntyy islamiin, kirkko taputtaa posket hehkuen käsiään ja ihmettelee eksoottista värinää. Välillä panee miettimään, miltä tämä mahtaa näyttää ulkopuolelta katsoen, muslimien silmissä.”\nVähän ennen Halla-ahon kirjoitusta Kirkko ja Kaupunki oli esitellyt sivuillaan Abdullah Tammea ja tämän perustamaa Islamin aika -yhdistystä. Myöhemmin Tammesta tuli tv-julkkis ja häntä haastateltiin Ylen ajankohtais- ja keskusteluohjelmissa.\nVastuullisen sananvapauden puolustaja\nRisto Uimonen paljastaa omalla kirjoituksellaan olevansa täysin pihalla internetin todellisuudessa ja lähinnä hätääntynyt oman toimialansa tulevaisuuden puolesta. Puutuin jo aiemmin siihen, miten Uimonen ratsasti Breivikillä. Hän jatkaa Ylen ykkösaamun kolumnissaan mahtipontisesti:\n”Viime heinäkuussa oman käden oikeuteen tarttui Norjassa muuan Anders Behring Breivik. Rauhallinen vuonojen maakaan ei ollut onnen tyyssija. Ihmiset tuntevat turvattomuutta jopa maailman rauhallisimmilla kolkilla. Pommin teko-ohjeet ja sairaat ideologiat kulkevat verkossa silmänräpäyksessä yli valtiollisten rajojen.”\nNiinpä median on ollut pakko reagoida:\n”Norjan ja Ruotsin suuret tiedotusvälineet ovat alkaneet rajoittaa ja kontrolloida yleisön puheenvuoroja nettisivustoillaan.”\nUimonen antaa ymmärtää, että näin ei olisi tehty aikaisemmin, mikä ei pidä paikkaansa. Ruotsissa useat mediatalot ostavat moderointipalveluita Interaktiv Säkerhet -nimiseltä firmalta. Puhe linjan kiristämisestä on pelkkää retorista patsastelua, jolla korostetaan omaa erinomaisuutta.\nUimonen ei myöskään osoita erityistä omaperäisyyttä. Ruotsissa taannoin vasemmistolainen toimittaja Maria Schottenius loi käsitteen ”kusirännit”, jolla hän luonnehti lehtiartikkeleiden kommenttiosioita. Uimonen yrittää panna paremmaksi:\n”Nimimerkkikirjoittajat purkavat yleensä pahaa oloaan. Heissä erottuu kaksi ärhäkkää perustyyppiä: besserwisserit ja oksentajat.”\nInternetin keskustelupalstojen perustyypit on havaittu jo kauan ennen Uimosen kolumnia. Internet-slangissa näille on keksitty omat vakiintuneet nimitykset (esim. trolli), ennen kuin Uimosen kaltaiset edes tiesivät internetin olemassaolosta.\nUimosen ja Schotteniuksen tapa kuvata lukijoilta saatua palautetta kertoo, että molemmat halveksivat juttuja kommentoivia ihmisiä. Heille ei juolahda mieleen, että heidän omissa tuotoksissaan saattaisi joskus olla jotakin vikaa.\nUimonen myös vääristelee nimimerkkikirjoittamista puoltavia argumentteja eikä vaivaudu kumoamaan niitä. Mielestäni Henry Laasanen on esittänyt ehkä parhaan argumentin nimimerkin käytön puolesta:\n”Omalla nimellä kirjoittaminen netissä on järjetöntä riskinottamista, jollet nimenomaisesti tavoittele kirjoituksillasi mainetta ja kunniaa.”\nUimonen sen sijaan paisuttelee nimimerkkikirjoittamisen haitallisuutta ja vetää pahasti överiksi:\n”Todellisen uhan sananvapaudelle muodostavat sen sijaan oksentajat ja besserwisserit. He levittävät sairasta keskustelukulttuuria verkossa ja dominoivat netin keskustelupalstoja. He ovat kaapanneet palstoja otteeseensa niin, että jotkut toimittajat ovat joutuneet sulkemaan fyysisten uhkausten takia henkilökohtaisena varotoimenpiteenä juttujensa kommentointimahdollisuuden.”\nJostain syystä minun on vaikea tuntea minkäänlaista sympatiaa toimittajaraukkoja kohtaan varsinkin, kun eräs toimittaja halusi tietää, kuka tämän blogin takana on. He kun saavat palkkaa kirjoittamisesta toisin kuin nimimerkkikirjoittajat, joille oman nimen käyttö internetissä voi tuoda vaikeuksia työ- tai yksityiselämässä. Itse asiassa vain nimimerkki takaa sen, että ihminen uskaltaa sanoa, mitä oikeasti ajattelee.\nUimosen kolumnin päätös paljastaa, millaista sananvapautta hän kannattaa:\n”Sananvapauden terve ja vastuullinen käyttö tässä tarvitsee puolustajia.”\nSanojen terve ja vastuullinen liittäminen sananvapauden puolustamiseen kertoo, että kirjoittaja ei todellisuudessa kannata sananvapautta vaan sensuuria. Vastuullinen sananvapaus ilmaisee kiertäen sen, että toimittajat haluavat pitää kiinni portinvartijan roolistaan ja jatkaa uutisten suodattamista tavallisten ihmisten parhaaksi. Onneksi tällaiseen ei enää ole paluuta.\nTunnisteet: Abdullah Tammi, islam, mediakritiikki, Suomi\nAntifasistien eettiset periaatteet\n”Äärioikeistolainen” English Defence League järjesti viime lauantaina mielenosoituksen Lontoon Tower Hamletsin kaupunginosassa., joka on tullut tunnetuksi suuresta muslimivähemmistöstään. Heinäkuussa islamistit levittivät kaupunginosan alueelle keltaisia tarroja, joissa alue julistettiin ”sharian valvomaksi vyöhykkeeksi”. Aiemmin alueelle oli ilmestynyt tarroja, joissa se julistettiin ”homoista vapaaksi vyöhykkeeksi”.\nHelsingin Sanomat uutisoi EDL:n mielenosoituksesta otsikolla ”Äärioikeisto ja poliisi ottivat yhteen Lontoossa”. Jutun otsikointi antaa ymmärtää, että nimenomaan ”äärioikeisto” olisi vastuussa mellakoista:\n”Poliisi kertoi sunnuntaina pidättäneensä 60 ihmistä mielenosoitusta seuranneissa kahinoissa.”\nVaikka EDL:n työväenluokkainen, jalkapallohuligaanit mieleen tuova imago antaisikin aiheen olettaa heidän kykenevän väkivaltaan, totuus on luultavasti moniulotteisempi. EDL:n järjestämien mielenosoitukset houkuttelevat paikan päälle vastamielenosoittajia, jotka yleensä edustavat ”antirasistista” United Against Fascism -järjestöä (UAF).\nLehtiartikkeleista ei yleensä löydy paljon tietoja vastamielenosoittajista, vaan heitä kuvataan yleisesti ”antirasisteiksi” tai ”aktivisteiksi”. Siksi oli mielenkiintoista ja samalla järkyttävää nähdä video, jolla kaksi itseään antifasistiksi nimittävää nuorta miestä keskustelee mielenosoituksen tapahtumista.\nBenin ja Anthonyn päivän toisessa antifasistisessa raportissa esiintyvä nuori mies kertoo, kuinka vastamielenosoittajat heittivät pulloja EDL:n mielenosoittajia kuljettavaa bussia kohti. Bussin hätäuloskäynti avautui ja sieltä tulee ulos ”kauhea, tatuoitu nainen”, joka elehtii, kunnes joku lyö häntä naamaan. Videon haastattelijan naureskelusta voi päätellä, että tapahtunut oli hänen mielestään hauskaa.\nMyöhemmin, kun nainen yrittää nousta ylös, joku vastamielenosoittajista potkaisee häntä takamukseen. Tapahtunut on dokumentoitu toiselle videolle, jossa näkyy, kuinka vastamielenosoittajat heittävät tiiliä bussia kohti. Bussin lähdön jälkeen kuvassa näkyy hetken, kuinka mielenosoittaja potkaisee maassa makaavaa naista.\nBenin ja Anthonyn mielestä tämä kaikki oli valtavan hauskaa. Syvällä sisimmässään he kuitenkin tietävät, että mies ei saa lyödä naista. Haastateltava nuori mies sanoo, että he (EDL:n naiset) eivät ole naisia. Tähän haastattelija toteaa:\n”Naisia ei saa lyödä mutta koiria saa potkia.”\nNäiden nuorten miesten käytös kertoo, että he eivät pidä EDL:n edustajia ihmisinä. He myös silmin nähden nauttivat väkivallasta tai ainakin sen katselemisesta. Ehkä Benin ja Anthonyn kaltaiset ovat itse niitä oikeita fasisteja, koska heidän mielestään on oikein käyttää väkivaltaa ali-ihmisiksi luokiteltuja vastaan. Minusta heidän asenteensa kuvastaa Clockwork Orange -elokuvan Alexia ja hänen kolmea ”drugaansa”, jotka matkalla Korovan maitobaarista pahoinpitelivät kadulla makaavan juopon, koska se oli heidän mielestään hauskaa.\nBen ja Anthony eivät ole ajatuksineen yksin. Britannian parlamentin alahuoneessa pääministeri David Cameron sanoi julkisesti, että EDL on sairainta, mitä löytyy (There is none sicker than the EDL). Pääministerin kyselytunti pidettiin Lontoon mellakoiden aikana. Tuolloin EDL:n edustajat järjestivät omia katupartioita valvomaan järjestystä.\nTodettakoon, että EDL:stä pidetään Englannissa suurin piirtein yhtä paljon kuin Millwallin jalkapallojoukkueen kannattajista. Pääministerin lisäksi myös media ilmaisee selkeän kielteisen mielipiteensä järjestön toiminnasta. Järjestön edustajat itse kiistävät olevansa rasisteja. Tower Hamletsin mielensoituksen tarkoituksena oli vastustaa sharia-lakia.\nBritannian enemmistövaalijärjestelmä tekee Perussuomalaisten kaltaisen puolueen menestyksen liki mahdottomaksi. Siksi EDL ei ole järjestäytynyt puolueeksi vaan järjestää katumielenosoituksia, joissa vastustetaan ääri-islamia ja sharia-lakia.\nRiippumatta siitä, mitä itse kukin ajattelee EDL:sta, Britannian yhteiskunta on syvästi jakautunut. Valtion harjoittama monikulttuuripolitiikka ei ole onnistunut luomaan uutta yhteiskuntaa vaan pelkästään hajottamaan vanhan. Työväenpuolueen pitkän valtakauden aikana maahanmuuttoa lisättiin tarkoituksellisesti, jotta maasta tulisi monikulttuurisempi.\nLontoon mellakat ja EDL:n kaltaisen järjestön pelkkä olemassaolo kertovat monikulttuurin epäonnistumisesta, jonka pääministeri Cameron myönsi mutta luultavasti liian myöhään. Siksi ristiriidat todennäköisesti vielä kärjistyvät nykyisestä.\nTunnisteet: antirasismi, Britannia, islamisoituminen\nShampanjapullot jäivät korkkaamatta Sanoma-talossa...\nMara, pyytäisitkö nämä miehet kahville?


Lasten ja nuorten tyypilliset rasitusvammat, osa 4 — INTO Terveys\nLasten ja nuorten tyypilliset rasitusvammat, osa 4\nFysioterapeutti, OMT Daniel Selin kertoo neliosaisessa blogisarjassa lasten ja nuorten rasitusperäisistä kantapää-, polvi-, ja selkäkivuista. Saat myös käytännöllisiä neuvoja, miten niihin tulisi reagoida ja miten niitä kannattaa hoitaa. Tämä osa käsittelee lasten ja nuorten säärikipua, eli penikkatautia sekä rasitusvammojen ennaltaehkäisyä:\nLasten penikat - Lihasaitiosyndrooma\nPaljon liikkuvilla lapsilla ja nuorilla voi joskus esiintyä liikunnan aikana tai sen jälkeen tuntuvaa säärikipua joko säären sisä- tai ulkosyrjällä. Puhutaan penikkataudista, jolloin kyseessä voi olla lihasaitiosyndrooma, jossa nopeasti kasvava ja kehittyvä lihas kasvaa ympäröivää lihasaitiota nopeammin. Syntyy tilavuuden epäsuhta, jossa lihas on kookkaampi kuin sitä ympäröivä peitinkalvo. Peitinkalvon elastisuus on myös puutteellinen eikä se jousta tarpeeksi antaakseen suurentuneille lihaksille tilaa. Kovaa treenatessa lihas turpoaa aiheuttaen lihasaitioiden sisään syntyvää ylipainetta, jonka seurauksena esiintyy usein verenkierrollisia ja aineenvaihdunnallisia häiriöitä. Tämä heikentää lihasten hapensaantia, joka monilla johtaa kipuun. Tyypillisin lihasaitiosyndrooma lapsilla, nuorilla ja aikuisilla on juurikin penikkatauti, joka on yhteisnimike sääriluun sisä- tai ulkoreunassa tuntuvalle rasituskivulle. Penikkatautia esiintyy etenkin lajeissa, joissa säären alueelle kohdistuu toistuvaa iskukuormitusta. Lihasaitiosyndroomaa voi teoriassa esiintyä missä tahansa lihasaitiossa, joiden sisällä tapahtuu nopeaa lihaskasvua, mutta nämä ovat penikkatautiin verrattuna hyvin harvinaisia.\nlasten penikkataudin Hoito\nNiin kuin muidenkin rasitusperäisten kipujen hoidossa niin myös lihasaitiosyndrooman hoidossa on tärkeää tauottaa kipua aiheuttavaa liikuntaa vähintään pari viikkoa. Muuta liikunta saa ja kannattaa edelleen jatkaa sekä tehdä korvaavia harjoitteita poisjääneiden tilalle. Jos lihakset ovat kovin jännittyneitä niin voidaan kokeilla kevyttä hierontaa tai venyttelyä lihasjännityksen laukaisemiseksi tai voidaan kokeilla kylmää tai tulehduskipulääkettä. Pahimmassa tapauksessa huonosti hoidettu penikkatauti voidaan joutua leikkaamaan tekemällä faskiotomia, jossa lihaksia ympäröivä peitinkalvo leikataan kirurgisesti auki, niin että paine tämän sisässä laskee. Leikkauksia tehdään onneksi vain harvoin ja niiden määrä on ollut viimeisten 15 vuoden aikana selvässä laskussa. Tämä johtunee osaltaan siitä, että tietoa vaivan hoidosta ja ennaltaehkäisystä löytyy helposti ja osaltaan siitä, että jalkineet ja muut välineet ovat vuosien varrella kehittyneet.\nLasten ja nuorten rasitusvammojen ennaltaehkäisy\nLasten ja nuorten rasitusvammojen tehokkain ja kannattavin hoito on niiden ennaltaehkäisy. Tänä päivänä on paljon tietoa siitä, miten lasten ja nuorten eri kehitysvaiheet, kypsyminen ja pituuskasvu kannattaa huomioida harjoittelussa. Tämä tieto on myös kovaa vauhtia leviämässä valmentajien ja vanhempien tietoisuuteen, mikä edesauttaa nuoren urheilijan tietä kohti tervettä urheilijan tai aktiiviliikkujan elämää. Lasten kehitys perustuu osittain samanaikaisesti esiintyvästä rakenteellisesta kasvusta, fysiologisesta kehityksestä sekä biologisesta kypsymisestä. Nämä eri ikä- ja kehitysvaiheet tulisi osata huomioida lasten harjoittelua ja liikuntaa suunniteltaessa.\nRakenteellista kasvua tapahtuu ennen kaikkea luustossa ja lihaksistossa ja määrää karkeasti sen minkälainen ulkomuoto meillä aikuisena tulee olemaan. Tämä on pohjimmiltaan geneettisesti ennaltaan määrätty, mutta ravinnolla, liikunnalla ja unella on myös osoitettu olevan vaikutusta lopputulokseen. On esimerkiksi todettu, että epäsäännöllisesti nukkuvat lapset voivat kehittyä lyhyemmiksi kuin mitä he olisivat kehittyneet, jos uni olisi ollut säännöllistä. Myös lihaskasvu ja voiman kehitys on unesta riippuvaista. Rakenteellinen kasvu ei ole tasaista, vaan siinä tapahtuu pyrähdyksiä ja hidastuksia. Pyrähdysten aikana etenkin luiden liitosalueet ovat herkästi ylikuormittuneita, jos näiden valmistelevaan harjoitteluun ei olla panostettu. Lisäksi kasvupyrähdykset aiheuttavat monilla kömpelyyttä raajojen muuttuneiden suhdanteiden sekä painopisteen siirtymisen takia. Tyttöjen ja poikien välillä on myös selkeitä kasvupyrähdyseroja, jotka tulisi huomioida yksilöllisesti harjoitteita laatiessa. Tytöillä lantio levenee kasvupyrähdyksen aikana huomattavasti aiheuttaen monilla selkä- ja lantiovaivoja sekä alaraajojen linjausvaikeuksia. Pojilla taas hartiat levenevät nopeassa tahdissa aiheuttaen rintarangan problematiikkaa, joka voi kineettisten ketjujen välityksellä aiheuttaa muutoksia myös alaselän sekä alaraajojen toiminnassa.\nFysiologisella kehityksellä tarkoitetaan kehon eri järjestelmien, kuten hengitys- ja verenkiertojärjestelmän tai hermolihasjärjestelmän kehitystä. Näidenkin kehitys määräytyy osittain geneettisistä tekijöistä ja osittain ympäristöllisistä tekijöistä. Oikean tyyppinen harjoittelu oikeaan aikaan vaikuttaa merkittävästi eri järjestelmien kehitykseen. Lapsena hermoston kehitys on aikuiseen verrattuna nopeaa. Tätä kannattaa hyödyntää opettamalla lapsille uusia motorisia taitoja ja kannustaa heitä monipuoliseen liikuntaan. Myös aineenvaihdunta ja rasvanpolttokyky määräytyy ja kehittyy lapsena. Riittämätön liikunta lapsena heikentää rasvanpolttokykyä. Myös lihassolusuhde määräytyy suureksi osaksi lapsena suoritetun liikunnan vaikutuksesta. Esimerkiksi paljon kestävyysharjoittelua suosivan lapsen lihassoluista suurin osa tulee olemaan hidasta tyyppiä. Lihassolusuhteeseen voi vaikuttaa myös aikuisena kovalla ja pitkäjänteisellä harjoittelulla, mutta alle 10 vuotiaiden lasten liikuntamuodot määrittelevät tätä solusuhdannetta merkittävästi.\nBiologinen kypsyminen pitää sisällään hormonitoiminnan kehityksen ja seksuaalisen kypsymisen, joilla voi olla suurikin vaikutus palautumiseen sekä kudosten vahvuuteen. Biologinen kypsyminen on vahvasti geneettisen perimän määrittelemä, mutta tähänkin voi vaikuttaa oikeanlaisella harjoittelurytmillä, unella sekä ruokavaliolla. Hormonaalinen kypsyminen on yksilöllistä aiheuttaen suuria kehityksellisiä eroja samanikäisten lasten keskuudessa. Etenkin pojilla nähdään saman ikäryhmän edustajissa suuriakin eroja lihasmassassa ja pituuskasvussa. Tytöillä hormonaalinen kehitys aiheuttaa ennen kaikkea muutoksia rasvamassassa. Tämäkin on hyvä huomioida ja tiedostaa. Kyseessä on siis hormonitoiminnan muutoksesta johtuva rasvamäärän lisääntyminen, johon ei kannata puuttua ainakaan laihduttamalla. Liikunnan määrän lisääminen on tällöin järkevämpi tapa reagoida syntyneeseen muutokseen. Lapsen kanssa on myös hyvä keskustella asiasta, jotta hän ymmärtää mistä on kyse. Monet syömishäiriöt saavat alkunsa tämän kasvuvaiheen aikana koska lapsi kokee lihonneensa eikä välttämättä tiedä muuta tapaa ”laihtua” kuin olla syömättä.\nRasitusvammoja ennaltaehkäisevä harjoittelu\nEnnaltaehkäisevän harjoittelun perusta on riittävän hidas harjoitusmäärän ja intensiteetin nosto yhdessä harjoittelun monipuolisuuden kanssa. Kuten jo aikaisemmissa kirjoituksissa on ilmennyt niin suurimmassa osassa lasten ja nuorten rasitusvammoja on kyse luuston ja lihaksiston kehityksen epäsuhdanteesta. Lihas kehittyy luuta, jännettä ja kiinnitysaluetta nopeammin aiheuttaen näihin suurta vetokuormitusta, joka jatkuessaan kehittää jonkun asteisen rasitusmuutoksen. Kasvupyrähdykset pahentavat tilannetta entisestään eikä kasvualueet enää pysty vastustamaan lihaksiston tuottamaa vetorasitusta.\nLuuta ja jännettä tulisikin vahvistaa ja kehittää ENNEN kasvupyrähdysvaihetta, jotta luusto olisi valmis tämän tuomalle lisäkuormitukselle. Luuta, kiinnitysaluetta ja jännettä voi kehittää esimerkiksi kimmahtelutyyppisellä harjoittelulla sekä elastisuusharjoitteilla. Näitä ovat esimerkiksi submaksimaalisesti suoritetut hyppelyharjoitteet sekä pumppaavat liikkuvuusharjoitteet. Nämä venyttävät ja kehittävät jänteitä ja liitoskohtia valmistaen niitä tulevaan kuormitukseen.\nToisin sanoen elastisuutta ja liikkuvuutta kannattaa harjoittaa ja kehittää ennen räjähtävyyttä ja voimaa, jotka muutenkin kehittyvät suhteessa nopeammin. Jänteiden ja liitoskohtien vahvistaminen vie noin 2-3 kertaa kauemmin kuin lihasvoiman kehittäminen, jolle on aikaa myös myöhemmässä vaiheessa. Lisäksi lihaskehitys kasvupyrähdyksen aikana on jo itsessään niin nopeaa, että jos valmisteleva harjoittelu on jäänyt puutteelliseksi niin ollaan helposti riskialueella.\nRakenteellisen kasvun, fysiologisen kehityksen sekä biologisen kypsymisen tuomien haasteiden lisäksi nuorta liikkujaa kannattaa seurata sekä tutkia tämän liikkumista ja liikemalleja. Lapsille kehittyy usein eri kasvuvaiheiden aikana sekä ympäristön tuoman kuormituksen johdosta erinäköisiä liikemalleja, joista osa muuttuu matkan varrella ja osa taas jää määrittelemään omaa liikkumista. Liikemalleja ja liikettä tulisikin seurata kolmiulotteisesti, jolloin saadaan kokonaisvaltainen kuva lapsen liikkeistä. Liikkeiden ja liikemallien puutteisiin tulisi tarttua ja tehdä työtä sen eteen, että lapsi oppii pois kehityksen tai kuormituksen tuomista virhemalleista. Selän rasitusmurtumien taustalla ovat usein lantion ja alaselän hallinnan puute yhdistettynä suureen taaksetaivutusmäärään, kun taas polvi- tai jalkakipujen taustalla löytyy usein alaraajojen linjausongelmia. Näihin puuttumalla voidaan jo syntyneitä rasitusmuutoksia hoitaa yhdessä levon kanssa, mutta järkevämpää olisi puuttua näihin jo ennaltaehkäisevästi esimerkiksi käyttämällä lasta biomekaniikkaan perehtyneen fysioterapeutin arviossa, jossa kyseisiä kuormitusmalleja voi helposti havaita ja tehdä työtä sen eteen, että nämä saadaan korjattua.\nYhteenvetona rasitusvammojen ennaltaehkäisystä todettakoon tämän koostuvan pitkäjänteisestä suunnittelusta, nousujohteisesta harjoittelusta, levosta, ravinnosta ja unesta. Harjoittelun on oltava monipuolista ja motorinen pohja on kehitettävä ennen varsinaisen lajitaidon kehittämistä. Jänteiden ja liitoskohtien kimmoisuutta ja elastisuutta on kehitettävä ennen räjähtävyyttä ja voimaa. Rasva-aineenvaihdunnan huomioiminen ja aerobinen harjoittelu on tärkeää myös silloin kun oma laji on pääsääntöisesti anaerobista. Palautuminen on nimittäin aina aerobinen tapahtuma, joten tämän ominaisuuden kehittäminen vähentää vammoja, ylikuormituksia sekä infektioiden syntyä. Liikkuvuutta tulisi kehittää ennen kasvupyrähdystä ennaltaehkäisemään luiden kasvun myötä aiheutuvaa liiallista lihasjännekompleksin kiristymistä. Liikemalleja ja liikettä kannattaa seurata niin ettei kuormitushuippuja pääse syntymään eikä rasitus kohdistuisi suurentuneesti jonkun tietyn rakenteen kannattelemaksi. Myös harjoittelun rytmittämistä kannattaa ajatella ja vaikka jaksottaa harjoittelua kuluttaviin ja palauttaviin päiviin tai jaksoihin.\nOnko lapsellasi kipuja treenien jälkeen? INTO auttaa!\nInto Terveys August 17, 2018 Penikkatauti, Lasten urheiluvammat, Lapsen rasitusvamma, ennaltaehkäisy\nLasten ja nuorten tyypilliset rasitusvammat, osa 3\nInto Terveys August 10, 2018 lapsen selkäkipu, selän rasitusmurtuma lapsella, lapsen rasitusosteopatia, lapsen spondylolyysi, lapsen spondylolisteesi


Istanbulin ampujaksi epäilty mukiloituna poliisin huostaan – tämä hänestä tiedetään | Yle Uutiset | yle.fi\n17.1.2017Päivitetty 17.1.2017 09:28\nReino-yökerhoon tehdystä iskusta epäilty mies.Dogan News Agency / AFP\nTurkin poliisi otti tiistain-vastaisena yönä kiinni miehen, jota epäillään Istanbulissa yökerhoon tehdystä terrori-iskusta.\nPidätyksestä levinneissä kuvissa mies on poliisin kurkkuotteessa. Hänen kasvonsa ovat turvonneet ja paidalla verta. Poliisin mukaan hän vastusti pidätystä, joten häneen jouduttiin käyttämään hieman kovempia otteita.\nTerveystarkastuksen jälkeen hänet viedään poliisiasemalle kuulusteltavaksi.\nReina-yökerhon iskusta epäilty mies Turkin poliisin käsissä 16. tammikuuta.Turkin poliisi / Dogan News Agency / AFP\nMiehen kerrotaan olevan 34-vuotias ja kotoisin Uzbekistanista. Hän on lehtitietojen mukaan kuulunut Isis-terrorijärjestön Keski-Aasian osastoon ja toiminut mm. Afganistanissa.\nHän lienee myös taistellut Syyriassa ja saanut siellä aseopetusta. Hänen taistelijanimensä oli Ebu Muhammed Horasani.\nPidätys tapahtui Istanbulin Esenyurtin kaupunginosassa. Siellä oli miehen kirgisialaisella ystävällä asunto. Myös kirgiisi pidätettiin, samoin asunnossa olleet kolme naista. Epäillyn 4-vuotias poika oli pidätyksen aikaan paikalla. Hänet on siirretty sosiaalivirkailijoiden hoiviin.\nEpäillyn vaimo ja 1-vuotias tytär otettiin poliisin huostaan jo aiemmin tammikuussa.\nPoliisin kerrotaan saaneen epäillyn asunnon sijainnin tietoonsa jo neljä tai viisi päivää sitten, mutta poliisi halusi varmistua, että epäilty on oikea. Tästä syystä kiinniottoa viivytettiin. Lopulta ratsia tehtiin suurin poliisivoimin, kertoo yksityinen NTV-televisioasema.\nKuvernööri: pidätetty tunnustanut\nIstanbulin kuvernööri Vasip Sahin kertoo, että pidätetty on tunnustanut tehneensä iskun Reina-yökerhoon.\nKuvernöörin mukaan epäillyn sormenjäljet liittävät hänet tekopaikkaan. Epäilty oli saapunut Turkkiin laittomasti maan itärajan yli.\nIstanbulin yökerhoon hyökännyt mies on pidätetty 16.1.2017


Online Bad Credit Kuljetus Lainat UK: Matkailu kanssa - RealMadryt.uk.pl Forum\nOnline Bad Credit Kuljetus Lainat UK: Matkailu kanssa\nWysłany: Nie 8:34, 09 Lut 2014 Temat postu: Online Bad Credit Kuljetus Lainat UK: Matkailu kanssa\nHänen alkoholi myyjä on hyväksyi Poiketen kilpailija , joka heti Sammuttaa lähistöllä kukka ja valheet pois 120 yksilöitä . Jos sijoitusta on vahingollista , mutta sinulla hyödyllistä Tulos , et tuntua vakaa , tai on ehkä accomplished erät äskettäin , jotka osoittavat olet keskittyvä parantaa teidän kulutusluottoja sitten sinun tulisi varmista rentoutua ja pelata jopa kaikki nämä ravinteet varten lainanantajan tahansa käyttää . Useimmat Internet-tietoturvaohjelmisto ja salaus yksiköt pitäisi olla attribuutteja että purkaa henkilökohtaisia ?? tiedot jälkeen määrä aika . Soveltajat tässä järjestelmä voi poimia raha ilman sitomista vakuudet . kuitenkin pieni luotto pisteet todella vakiintuu pulassa kuin oli, pahoillani totuus on että monet henkilöille, joilla on alle keskiarvon luotto ei todella ymmärtää, miksi heidän luottotiedot on heikompi yhdessä, mitä se tarkoittaa . Yht. että voi olla osti täällä astetta 80 vain yksi , 500 [link widoczny dla zalogowanych] varmasti , jos pääoma voi olla edellyttäen , niin löytää yksittäinen ankkuroitua henkilökohtainen laina on melko helppo , koska varat takuut suojaus in pankkilaina . Lisäksi , kaikki pankkilaina Ohjelman yksilöllisiä kanssa tyylikäs ja articulate ehdot , jotta ihmiset tarvitse ei tarvitse kasvot mitään vaikeuksia vuonna saada järjestelmästä . Jos sinulla on ehdottomasti ja turvautumaan lyhyen aikavälin erä lainan sitten ainakin on erittäin hyvä selata noin oman ratkaisuja ennen tekee itse .\nErityisesti , halpaa varastot , arvopaperit , epätavallinen varastot , jaettu rahastot , yritys-ja liiketoiminnan arvopaperit ja velkakirjojen tuoda takuun. Näin , siltä varalta äiti tai isä state-of-the-art nuorukainen omaisuus asuntolaina maksettava takaisin vuonna kaksikymmentä vuotta esimerkinomaisesti , poikasi tai tyttäresi on laskeutua lainatut varat klo korko 4 . Monet ihmiset misread luottopisteytyksiin . asiakaspalvelu voi helposti hankkivat näiden taukoja kautta verkossa strategia [link widoczny dla zalogowanych] client muuttuu makuun oman kansallinen Tavoitteena ja rahoituslaitos tekee minimaalinen liikevaihdosta . By asianmukaiset maksamalla laina määrä , hän pystyy vain parantaa luotto-pisteet . Jos sinulla on huono luotto ja hankkia vakuudeton laina se on helppo ja nostaa luotto-pisteet jos maksat siihen tunnollisesti . Yritykset ja laina yhtiöiden ovat esittäminen tietoja ja tosiasioita internetissä sekä niin se ei ole kova että voit pyöristää ylöspäin ja selata seurauksena niitä.\nAuto otsikko laina on ilkeä opportunismiin esillä, ja entisestään tyyppi .\nMyös saada uskollisia on maksaa takaisin ehdot - maksamalla ajoissa , kerta - ei ylläpitää alkuun pään yli , mutta lisäksi tekee magic oman ihmisten luottotietojen . Käyttäen mitä ehdot voisit rekisteröidy viikonloppu palkkapäivä etukäteen ?. He eivät tiedä millaisia ?? Markkinapaikka toiminnot ja pitää jopa par on korkotaso , joka voi muuttaa päivittäin . Lisäksi se on Suositeltava että yrität sinun helpoin viettää kaikki maksut täsmällisesti [link widoczny dla zalogowanych] kuitenkaan harvat on tarpeeksi ylijäämä tuotot ja henkilökohtaiset lainat jotka vakuudettomia provde vähintään perusturvallisuuden sinun laina kauppiaita. On olemassa erilaisia ?? miten päätyä käyttäen epäterveellistä taloudellinen kirjattua . Lainahakemukset löytyy niiden Internet-sivustot ja toinen voi want olla apu pack raha ohjelmisto tehokkaasti .\nKäteisennakkoa , jotka sattuvat olemaan muuten tiedossa palkkapäivä käteisellä lainat vain muutama, ovat yleensä anneta in kohtuudella matala osat ( USD 100 - Dollari 1500) ja lyhyt sanat (14 - 60 päivää ). Sinun täytyy julkaistava maali tietoa autossa ja Lainan ja usein auton i. d. määrä .


eli nimi on enne. Näin sanoivat ennen vanhat roomalaiset.\nArchie - Bunker tai Leach. Vaiko Master, joka kuulema on Sussexin herttuparin esikoisen titteli. Jos ei ole prinssi, on master. Joka tapuksessa Archie (lyhennys nimestä Archibald, joka tarkoittaa rohkeaa)...eikös se kuulosta vähän nololta? Archie Bunker sen sijaan ei ollut nolo ollenkaan, ainakaan ei omasta mielestään. Kaikki muistavat tämän mainion tyypin, jolla oli oma tuolinsa, johon kukaan ei saanut vanhingossakaan istua, joka oli rasisti siihen aikaan, kun Amerikassa rehotti rasismi ihan valtoimenaan (taitaa rehottaa vieläkin). Niin, rasismista puheen ollen, jos et vielä ole nähnyt elokuvaa Green Book, suosittelen todella!\nKuka muu oli nimeltään Archie? Archie Leach, Bristolista kotoisin? No sehän oli Cary Grant. Tuo kaikkien aikojen komein ja hurmaavin näyttelijä. Ajattele nyt, miltä kuulostaa Archie Leach, ei komealta ollenkaan. Vähän nynnykältä, vähän hailakalta, koomiseltakin. No Cary Grant oli mahtava näyttelijä, myös komedianäyttelijä, mutta ei ilveilijä niinkuin esimerkiksi Steve Carell tai Steve Martin tai Jim Carey, ne naamanvääntelijät.\nMutta miten Cary Grantistä tuli Cary Grant. Tahdon- ja LSD:n voimalla. Hiljattain tuli dokumentti hänestä. Aikamoinen kohtalo. Äiti ei vain yhtenä päivänä tullut kotiin eikä hänestä oikein puhuttu sen koommin. Archie poika oli 11 v. ja yhtäkkiä katoaa äiti. Lopulta poika uskoi ja kuvitteli, että äiti oli kuollut. Sitten hävisi isäkin, muutti pois ja perusti uuden perheen. Archie kasvi isovanhempiensa hoivissa (muistaakseni isän vanhempien). Mitenkä selviät tuosta? Huonotkin vanhemmat saattavat sinulla olla, joskus jopa traumatisoivat, mutta vanhemmat kuitenkin. Mutta että sinut hylätään. Tuosta vaan, ilman selityksiä. Ihan kuin sinusta ei olisi väliä, olisit ilmaa.\nErinäisten vaiheiden jälkeen poika oli onneaan koettamassa Amerikassa. Sitkeästi, sinnikkäästi. Kävi viikoittain LSD-hoidoissa. Yksi hoitokerta valvotusti, psykiatrin vastaanotolla, oli Carylle elinehto, en muista kuinka pitkään. Taisi siinä olla joku väliaikakin, muutama vuosi ja sitten taas. Siis kyse on sellaisesta tripistä, jossa ei olla luisumassa huumeiden käyttäjäksi, vaan jolla laajennetaan tajuntaa ja puretaan traumoja. Sitähän ovat suomalaisetkin lääkärit moneen kertaan yrittäneet saada luvalliseksi myös meillä. Vielä ei ole Valvira suostunut.\nSiinä sivussa Carystä oli kasvanut vuosi vuodelta komeampi ilmestys, hyvä näyttelijä kaiken lisäksi. Hitchcockin suosikkinäyttelijänä myös tunnettu. James Bondinkin roolia hänelle oli tarjottu, Ian Fleming oli ajatellut nimenomaan häntä Bond-kirjoja kirjoittaessaan (sanoo Wikipedia, jos sitä uskomme ja miksemme uskoisi, Uutisvuodon Peter Nymania lainatakseni.)\nUlospäin ei näkynyt jälkekään traumoista, mutta ehkä se kuitenkin kertoo jotain, että avuoliittoja kertyi kaikkiaan viisi, useimmat vain muutaman vuoden. Näissä eroissa Caryn äidillä oli osuutensa. Cary pelkäsi koko ajan, että hänet jätettäisiin ja siksi hän tavallaan työnsi vaimojaan pois. Ettei sitten sattuisi, kun vaimo kuitenkin jättäisi. Muistaakseni viimeisin aviovaimo oli paljon nuorempi, mutta lopulta Cary vakuuttui, että kyseessä oli tosi rakkaus. Joka päättyi Caryn kuolemaan v. 1988. Mutta mikä sinnikkyys ja usko itseensä, vaikeudet on luotu voitettaviksi-asenne! Miten monen lahjakkuus jääkään ikuisesti varjoon, kun se itsetunto vain piileskelee jossakin!\nÄitinsa Cary löysi 20 v. myöhemmin, isä oli jo kuollut. Äiti oli ollut koko ajan mielisairaalassa ja pelkästään miehensä lausunnon perusteella (vaimoa viiraa päästä). Cary haki hänet pois ja huolehti hänestä taloudellisesti, tapasi myös niin usein kuin pystyi.\nKyllä äiti on ihmiselle tärkeä.


Hallirakenteet tehokkaasti uusiokäyttöön - Content House Newspool\nTeksti Aino Tiirikkala Kuvat Purkupiha ja Lasse Simpanen\nHelsingin Hernesaaren Merihallin puretut materiaalit päätyivät tehokkaasti kiertoon eri puolille Suomea.\nHelsingin Hernesaaresta purettu Merihalli sai toisen elämän uuden betonitehtaan rakenteina Lahdessa. Jättimäisen hallikokonaisuuden purkanut Purkupiha Oy toteuttaa kiertotaloutta rakentamisen alalla.\n– Viisi hallia ja lastauslaituri piti purkaa tarkassa järjestyksessä, kertoo purku-urakasta vastanneen Purkupiha-konsernin osakas ja aluejohtaja Santeri Karell.\nHelsingin Hernesaaressa sijainneen Merihallin runkorakenteesta uusiokäyttöön meni yli 85%.\nMurskatusta ja pulveroidusta betonista jopa 95% kierrätettiin.\nPurkamisprosessissa syntyneistä massoista kierrätyskelpoista oli yli 90%.\nLahtelaisen Kestobetonin tuotannonjohtaja Teemu Piironen kertoo yrityksen betonielementtitehtaan valmistuneen käyttökelpoisista uusiorakenteista.\nHaitta-aineettomaksi todettu kierrätysbetonimurske on maanrakentamisen uusiokiviainesta, joka soveltuu käytettäväksi monissa maanrakennuskohteissa, kuten tie- ja väylärakentamisessa sekä kentillä ja pihoilla. Tontin laidalla kohoaa nyt Helsingin kaupungille jäänyt, noin 60 000 tonnin betonimurskekeko. Se käytetään rakentuvan Hernesaaren täyttöihin.\nJätevirrat vaihtelevat saneeraus- ja kokonaispurkukohteiden välillä huomattavasti. Purkutoiminnan määrällisesti suurin jätelaji on mineraalijäte, kuten betoni- ja tiilijäte.


Viikon 40 virallinen palindromi (10.10.2010)\nArtturi Iivari Ruus, joka jo koulupoikana harrasti sekä tietokoneita että aarteenetsintää, oli oikea tietokone-ekspertti. Sellaista pulmaa eivät nuo keinoaivot koskaan tuottaneet, etteikö Artturi olisi ongelmaa ratkaissut. Niinpä kylillä alettiinkin Artturia kutsua lyhenteellä A.I., joka tarkoitti juuri teko- tai keinoälyä.\nSattuipa sitten niin, että Artturi löysi nettiä selaillessaan vanhan kirjoituksen, jota kukaan ei aikaisemmin ollut osannut selvittää. Huippuälykäs kun oli, Artturi otti ongelman omakseen ja pani pohtien arvoitusta, kunnes eräänä päivänä lopulta sai sen ratkaistua. Ja tuon kirjoituksen ratkaisu toi Artturille oman "aarteen", kun suuri kansainvälinen museo osti 255.000 eurolla Artturin ratkaisun.\nNiinpä Artturin kotikylillä alettiin kuiskia seuraavaa:\n"No, suuri aarre-herra A.I. Ruus on!"\nPalindromittelee UJ, toimitsijatyttösemme Hanin (Tumpolan paikallislehti Tumpolalainen) ollessa luennoitsijakiertueella Thaimaassa


29.4.2015 - Stevie P - Paljasta elämäsi tarkoitus esittämällä 15 kysymystä\nHome Viestejä Muita kirjoittajia 29.4.2015 - Stevie P - Paljasta elämäsi tarkoitus esittämällä 15 kysymystä\nPALJASTA ELÄMÄSI TARKOITUS ESITTÄMÄLLÄ 15 KYSYMYSTÄ\nKirjoittanut Stevie P (www.in5D.com)\nTulit tänne jostain syystä, eikö vain? Voit tuntea sen olemuksesi syvyyksissä.\nElämäsi on käsittämättömän merkityksellinen. Saavuit maapallolle tarkoituksesta. Sinun on paljastettava (ja luotava) itse, mikä tuo tarkoitus on. Se on eeppistä etsintää kehdosta hautaan ja se tekee elämästä elämisen arvoista.\nJokaisen sisällä on syvä kaipaus tuohon tarkoituksentunteeseen. Silloin kun ihmiset tietävät, mikä se on, heistä tulee pysäyttämätön voima. Ehdottomasti mikään ei voi seistä heidän ja tuon kohtalon ilmentämisen välillä.\nMiten paljastat elämäsi tarkoituksen? En voi kertoa tarkkaan sitä, koska se on uskomattoman erilaista jokaisella, mutta voin antaa sinulle työkaluja itsesi opastamiseen matkan varrella. Eikä tarkoituksesi ole myöskään muuttumaton. Se voi hyvinkin muuttua ja kehittyä elämäsi ajan. Heraclitus osui naulan kantaan sanoessaan: "Kukaan ihminen ei astu samaan jokeen kahta kertaa, sillä se ei ole sama joki eikä hän ole sama ihminen."\nPyydä … ja sinulle annetaan …\nTässä on 15 kysymystä, jotka asettavat sinut elämäntarkoituksesi suuntaan.\n1. Mikä antaa minulle energiaa?\nToiminta mikä on harmoniassa tarkoituksesi kanssa, energisoi. Toisaalta toiminta mikä ei resonoi ydinolemuksesi kanssa, uuvuttaa. Tiedosta ja käytä energiatasoasi oppaana.\n2. Mikä innostaa minua?\nTämä on parempi kuin laimea "mistä olen intohimoinen?" Kenen tahansa on helppoa erottaa innostus. Ja hassua on, että löydät intohimosi pelkästään tiedostamalla, mikä innostaa sinua.\n"Sinun ei pitäisi kysyä: "Mitä haluan?" tai "Mitä tavoitteeni ovat?", vaan "Mikä innostaisi minua?" –Tim Ferriss\n3. Millaisia ideoita minulle tulee suihkussa?\nSuihku on luultavasti rentouttavin osa jokapäiväistä elämäämme. Inspiraatio iskee, kun olet rentoutunut, koska silloin olet vastaanottavaisin. Tiedosta siis, millainen inspiraatio tulee raikastuessasi ja puhdistuessasi.\n4. Millaisista asioista ihmiset kysyvät minulta aina?\nMillaisia neuvoja toiset etsivät sinulta? Tämä on merkki siitä arvosta, minkä voit mahdollisesti antaa maailmalle laajemmin.\n5. Millaisia keskusteluja käyn lähimpieni kanssa?\nMihin aiheeseen uppoudut rakkaidesi kanssa? Mitä informaatiota jaat niiden ihmisten kanssa, joista välität eniten? Mistä puhut, kun olet todellinen itsesi?\n6. Mitä teen vapaa-ajallani?\nTeot sanelevat, missä prioriteetti on.\n7. Mistä aiheista luen säännöllisesti?\nSelvä tapa säteillä valoa suurimpiin kiinnostuksiisi.\n8. Mitä toistuvia unia minulla on?\nUnien teemat paljastavat paljon alitajunnastasi. Etsi unien merkitystä tajutaksesi paremmin välitettävän esoteerisen viisauden.\n9. Minkä elämäni kokemusten aikana olen tuntenut olevani eniten elossa?\nEri "kierre" innostuksesi seuraamiseen.\n10. Mitä ainutlaatuisia kiinnostuksia tai kykyjä minulla oli pienenä lapsena?\nJos muistisi on hämärä, pyydä vanhemmiltasi lisää selkeyttä. Tämä kysymys paljastaa paljon luontaisista kyvyistäsi ja kiinnostuksistasi ennen yhteiskunnan ehdollistamista.\n11. Mitä tekisin, jos raha ei olisi päämäärä?\nAlan Wattsin video (noin 5 min englanniksi)\n12. Mitä tekisin, jos en ehdottoman 100%:sti välittäisi siitä, mitä muut ihmiset ajattelevat?\nKuten rahaa koskevassa kysymyksessä, on tärkeää kysyä itseltäsi, mitä tekisit, jos ei olisi mitään rajoituksia. Jos olisit täysin vapaa, mitä tekisit?\n13. Mitä on "teen ennen kuolemaa" –listallani?\nMikä on tärkeintä sinulle? Minkä asioiden saavuttaminen saa aikaan tuon syvän täyttymyksen tunteen sisälläsi? Nämä opastavat sinua varmasti tarkoitustasi kohti.\n14. Mitä aiheita voin yhdistää luodakseni oman ainutlaatuisen paikkani?\nMiten voit yhdistää eri asioita luodaksesi oman ainutlaatuisen elämänmosaiikkisi? Upea esimerkki mitä James Altucher käytti, oli sellainen, joka rakastaa koripalloa ja tilastotiedettä. Jos hän ei pääse NBA:han (eli valtava enemmistö), hän voi yhdistää kiinnostuksensa koripalloon ja tilastotieteeseen ja luoda oman mestaruusyhdistelmänsä.\n15. Jos minun pitäisi kirjoittaa lyhyesti (1-2 lausetta) itsestäni ja kuvata ihanneversiotani, millainen se olisi?\nOlen esittänyt itselleni näitä kysymyksiä toistuvasti jonkin aikaa. Mitä ne ovat paljastaneet tähän mennessä? No, kaikki merkit osoittavat kirjoittamisen ja runouden olevan merkittävä osa elämääni (ainakin tässä elämäni osassa). Miksi? Koska minua kiehtoo englannin kielen monisyisyys. Minulla on myös sairas pakkomielle superlyyriseen hip-hopiin ja palava halu lukea, kuten kaikki maailman kirjat Aleksandrian kirjastosta. Lisäksi itse kirjoittaminen innostaa minua. Siksi voin tehdä sitä joka päivä kipinöiden uusia ideoita ja katalysoiden jatkuvaa kehittymistä. Kun tämä yhdistetään valtavaan kirjoon muita kiinnostuksiani (mm. terveys, kunto, henkisyys, meditointi, filosofia, psykologia, itsensä kehittäminen, historia, elämän vaivattomuus, matkailu ja kokkaus), minulla ällistyttävä kasa raaka-ainetta, mistä tiivistää helposti sulavaa runoutta ja proosaa. Tajusin, että kaikki minkä "imemisestä" nautin, tukee kirjoittamistaitoa. Siksi siis teen sitä, mitä teen.\nEsitä itsellesi johdonmukaisesti näitä paljastavia kysymyksiä ja löydät elämäsi tarkoituksen sekä autat sitä toteutumaan.\nSuuremman voiman kera minkä mielesi tajuaa\nTulit tänne syystä\nOlet parantaja, usko\nMaapallo kutsuu uutta kautta\nLietso tätä taianomaista aikaa\nLuo spektaakkelimainen sivu\nRakkauden ja elämän kirjaan\nNouse sydän kevyenä kamppailun yläpuolelle\nSillä olemuksesi on oleellinen\nAstu todelliseen potentiaaliisi, ole hyvä\nPidä hauskaa etsinnässäsi nimeltään elämä.


Isin vapaailta: Tähtien sotaa, pihviä ja savuista viskiä – Isyyspakkaus | Lily\n1.7.2018 Tommi K\nElokuvan jälkeen olin sopinut treffit kaverin kanssa, ja kävimme illalisella Stefan’s Stakehousessa, joka sijaitsee Kolmikulman vieressä Kauppakadun alapäässä. Amerikan Top Chef -ohjelmassa joitain vuosia sitten kilpailleen Stefan Richterin perustamalla ravintolaketjulla on nykyisin ravintoloita useammalla paikkakunnalla, myös Jyväskylässä.\nJälkiruoka oli After 8′, eli lämmin suklaafondant ja minttujäätelöä (13 €). Suloisen suklainen ja valuva suklaatorttu oli makoisa ja varsinkin pihvin päälle melko tuhti annos. Huomasin jälleen, että puolikaskin siitä olisi riittänyt.\nIlta jatkui vielä viereisessä Teerenpelissä viskilasin ääressä. Teerenpelin oma ”Savu” oli nimensä mukaisesti mukavan savuinen uutuustuote, jota voi helposti suositella savuisten viskien ystäville.\nOli hauskaa, miten tyttö ehdotteli minulle lauantainakin, että ”jos isi haluat tänäänkin vapaaillan, voit hyvin mennä syömään tai jotain”. En kuitenkaan tarttunut tähän tarjoukseen, vaan houkuttelin hänet mukaani tapaamaan omia isovanhempiani Saarijärvelle.\nAvainsanat: elokuvat, Jyväskylä, ravintolat


BB-Sini toimii seksirikosten uhrien juristina\nBB-taloon lähtevä Sini toimii seksuaalirikosten uhrien juristina: ”Alussa ruumiin kuvat olivat yöunissa”\nBB-taloon lähtevä Sini toimii seksuaali- ja väkivaltarikosten uhrien asianajajana.\nBB-taloon lähtevä Sini kertoo elämänsä kauheimmasta päivästä: ”Olen joutunut kamppailemaan sen kanssa” tiia heiskanen\n06.09.2020 klo 21:36\nPorilainen Sini ei ole ehkä se tyypillisin Big Brother -asukas, mihin on totuttu Suomen Isoveli-historiassa.\n33-vuotias nainen on oikeustieteen maisteri, varatuomari ja asianajaja. Sen lisäksi ”johtajan roolissa viihtyvä” nainen on käynyt myös armeijan, jossa hän suoritti reserviupseerikoulun.\n– Ammattikuntaani pidetään aika konservatiivisena. En todellakaan tiedä, miten se tulee suhtautumaan tähän. Tämä on kuitenkin minun elämäni ja saan tehdä sillä, mitä haluan, Sini pohtii.\nSini myöntää, että ehkä liikejuridiikassa olisi ehkä joutunut miettimään enemmänkin, voiko televisiorealityyn lähteä kolmeksi kuukaudeksi.\nJuttu jatkuu alla olevan kuvan jälkeen.\n33-vuotias Sini toimii siviilissä asianajajana. Nelonen\nJuristina porilainen toimii kuitenkin rikosten uhrien parissa.\nSeksuaali- ja väkivaltarikosten uhreja sekä huumausainerikosten vastaajia avustava asianajaja pohtii, että BB-visiitti saattaa tehdä hänet jopa helpommin lähestyttäväksi työasioissa.\nSini myöntää, että varsinkin alussa rankat työaiheet jäivät pyörimään päähän.\n– Silloin, kun oli ensimmäisiä seksuaalirikosjuttuja tai ensimmäisiä rankempia väkivaltarikoksia, joissa käsiteltiin ruumiitakin, niin ne ovat pyörineet päässä pitkään. Joku ruumiin kuva on ollut yöunissäkin jatkuvasti.\nToisaalta jollain lailla rankkaan työhön on tottunut.\n– Kyynistyminen on väärä sana, mutta siihen on jollain lailla turtunut – eikä tätä pystyisi tekemään, jos jokainen juttu menisi niin ihon alle.\nYksiä Sinin elämän rankimpia kokemuksia ovat olleet kamppailut ADHD:n ja lukihäiriön kanssa.\n– ADHD:n ja lukihäiriön kanssa on joutunut kamppailemaan todella paljon elämässäni, että on päässyt tähän pisteeseen, mihin olen päässyt. Niiden kanssa on tullut paljon vastoinkäymisiä elämässäni, nauravainen ja positiivinen nainen sanoo.\nTransnainen Ella, 23, toivoo, että muut BB-asukkaat suhtautuvat häneen normaalisti: ”Varmasti herättää keskustelua”BB-taloon lähtevä Sami on vapaamuurari – ja entinen eduskuntavaaliehdokas: ”Alkoholilla oli vaikutusta asiaan” Katsojat raivostuivat – BB-tuotantoa syytetään epäeettisyydestä: ”Annatte kiusaajien polkea Minnan psyykeä...”Tässä ovat kaikki Big Brother -asukkaat - Puolet kilpailijoista joutui karuun mökkiinNäkökulma: Big Brother -voittaja voi selvitä jo tänä iltana - syy löytyy ikiaikaisesta totuudesta


Olen tehnyt Tarun kanssa yhteistyötä usean oppikirjan parissa. Taru on taittajana ripeä ja tarkka. Korjauksia ei tarvitse moneen kertaan pyydellä, vaan ne menevät kerralla oikein. Taru on huomaava ja hoksaava, joten monesti olen saanut enemmän kuin olen osannut pyytää: kuvat ovat löytäneet kekseliäästi tiensä tyhjiin kohtiin, ja korjaukset on toteutettu johdonmukaisesti sinnekin, minne olen unohtanut ne merkitä. Taru kysyy reippaasti, jos toimittaja on antanut epäselvät ohjeet. Yhteydenpito sujuu avoimesti ja persoonallisesti kuin ystävän kanssa.\nOn ihan mahtavaa tehdä luotettavan, pätevän, ripeän, joustavan, ammattitaitoisen ja näkemyksellisen kumppanin kanssa töitä.\nKustannustoimittaja, Talentum Ammattikirjat\nOli ilo saada tehdä töitä Tarun kanssa! Hän on äärimmäisen tarkka ja tehokas olematta kuitenkaan mikään tiukkapipo. Tarun sydämellisyys teki harmaimmastakin syyspäivästä valoisan!\nTaru on siinä mielessä poikkeuksellinen taittaja, että hän on tehnyt kaikki korjaukset siten kuin on pyydetty, eikä generoinut samalla uusia korjattavia kohtia. Se on harvinaista ja arvostan tuollaista tarkkuutta todella paljon.\nMinulla oli etuoikeus työskennellä Tarun kanssa Markkinointi&Mainonnassa lähes vuosikymmenen ajan. Viikkolehteä tehtäessä on erittäin tärkeää, että aikataulujen ja laadun hallinta ovat kunnossa. Taru oli toimituksemme viimeinen lukko, joka korjasi lopuksi muiden silmien ohi lipsahtaneet virheet ja huolimattomuudet. Taru ei tehnyt virheistä suurta numeroa, mutta säästi meidät tarkkuudellaan kiusallisilta jälkipyykeiltä.\nOnko Taru siis pienisieluinen pilkunviilaaja? Ei, pois se hänestä. Hän on ahkera, taitava ja luotettava, mutta myös avara ja kekseliäs. Sellaisen ihmisen kanssa on ilo tehdä työtä.\nTaru Tarvaisen ex-työtoveri ja -esimies\nTaru tekee työnsä tarkasti, tunnollisesti, tosissaan. Taru tuuttaa taittoja tiukkaa tahtia. Tökeröjä tunarointeja Taru tuskin tunteekaan. Todella työteliäs, tinkimätön, täydellinen taittaja!\nOlet Taru tarkka, luotettava, luova ja joustava supertaittaja. Työskentely kanssasi oli opettavaista. Kiitokset vuosien yhteistyöstä Markkinointi&Mainonta-lehden taittotiimissä!\nGraafinen suunnittelija, Indicio Oy


Pharmaforce hinta, alennus ja tarjoukset | Minun Tarjouslehteni\nEtusivu > ... > Tuotteet > Pharmaforce\nPharmaforce hinta ja alennus\nEtsitkö tarjouksia ja alennuksia tuotteesta pharmaforce? Saatat viettää paljon aikaa miettien, miten voisit säästää rahaa ostaessasi tuotteita, kuten pharmaforce. Tältä sivulta löydät yhteenvedon kaikista tarjouslehdistä, joissa tuote pharmaforce tarjolla edullisesti.\nMinun Tarjouslehteni tietää kaikista alennuksista, tarjouksista, mainoksista ja kuvastoista koskien tuotetta pharmaforce. Voimme etsiä parhaat tarjoukset ja kerromme sinulle ensimmäisenä, kun tuote pharmaforce on alennuksessa. Se tarkoittaa, että voit säästää uskomattomia summia viikoittaisista ostoksistasi. Tarkasta, kuinka paljon voit säästää tuotteesta pharmaforce tuoreimmista tarjouslehdistä.\nKatso tuotteen pharmaforce hinta suosikkimyyjilläsi\nTutustu voimassa oleviin suosikkituotteitasi, kuten philadelphia, philips, philips avent, philosophy, phlat ball, koskeviin tarjouksiin ja alennuskampanjoihin. Minun Tarjouslehteni -sivustolta löydät kaiken yhdestä paikasta, ja olet vain napsautuksen päässä loistavista tarjouksista. Tarkasta sivustomme säännöllisesti – parannamme palveluamme jatkuvasti lisäten uusia alennuskampanjoita ja tarjouksia, jotta löydät edullisimmat hinnat!\nPharmaforce - jälleenmyyjät\npharmaforce Budget Sport\npharmaforce Clas Ohlson\npharmaforce Flying Tiger Copenhagen\npharmaforce Hobby Hall\npharmaforce Humble Bundle


Alma Median liikevaihto kasvoi, osinko ennallaan | Taloussanomat\nAlma Median liikevaihto kasvoi, osinko ennallaan Anssi Rantakoski Mediayhti� Alma Median tulos aleni viime vuoden viimeisell� vuosinelj�nneksell� mutta liikevaihto kasvoi.\n12.2.2016 08:32 (päivitetty 09:47) Taloussanomat\nTulos ennen veroja oli loka�joulukuussa 1,4 miljoonaa euroa, kun se vuotta aiemmin oli 5,4 euroa. Liikevoitto ilman kertaeri� kohosi kuitenkin 7,1 miljoonaan euroon vertailukauden 5,6 miljoonasta eurosta. Liikevaihto kasvoi 78,6 miljoonaan euroon vuodentakaisesta 76,6 miljoonasta eurosta.\nOsakekohtainen tulos parani 0,00 euroon edellisvuoden 0,05 euron tappion j�lkeen. Yhti�n hallitus esitt�� jaettavaksi edellisvuoden tapaan 0,12 euron osinkoa osaketta kohti. Alma Media arvioi liikevaihtonsa ja liikevoittonsa ilman kertaeri� kasvavan kuluvana vuonna viime vuodesta. Molempia kasvattaa loppuvuodesta toteutunut Talentum-yrityskauppa.Suomessa hankalaa\nAlma Median toimitusjohtajan Kai Telanteen mukaan Suomen markkina ei piristynyt viime vuonna toivotulla tavalla. � Ulkomaan liiketoiminta kehittyi erinomaisesti it�isen Euroopan kansantalouksien hyv�n kasvun my�t�, mutta kotimaan markkinassa ei n�hty toivottua elpymist� merkitt�v�n tulosk��nteen aikaansaamiseksi, Telanne sanoo tilinp��t�stiedotteessa. Mediamainonnan m��r� laski TNS Media Intelligencen mukaan viime vuonna Suomessa noin kaksi prosenttia edellisvuodesta. ∇ Mainos, artikkeli jatkuu alempana ∇\nTelanteen mukaan vuosi oli vaikea IL-Mediassa, koska painetun median sis�lt�liikevaihto ja mainonta olivat merkitt�v�ss� laskusuunnassa. Digitaalisten kuluttajapalvelujen liikevaihto ilman kertaeri� sen sijaan kasvoi 47 prosenttia edellisvuodesta. Kasvua tuki erityisesti ulkomaisen rekrytointiliiketoiminnan vahva kehitys. Kotimaassa digitaaliset palvelut onnistuivat s�ilytt�m��n tulostasonsa. Viimeisell� nelj�nneksell� ulkomainen rekrytointiliiketoiminta kasvoi l�hes 21 prosenttia. Alma Media -konsernin digitaalisten tuotteiden ja palvelujen liikevaihdossa ylittyi viime vuonna sadan miljoonan euron rajapyykki. Kasvua oli 8,7 prosenttia vuotta aiemmasta. Digitaaliset kuluttajapalvelut -segmentiss� liikevaihdon kasvu oli erinomaisen kannattavaa liikevoiton ilman kertaeri� kasvaessa 47 prosenttia vuoden takaisesta. 12.2.2016 08:32 (päivitetty 09:47) Taloussanomat\nAlma Median tulos heikkeni\nKauppalehdess� ty�t v�henev�t 33 henkil�ty�vuodella\nHelsingin p�rssin laskuvauhti hieman tasoittunut\nHelsingin p�rssiss� rytisee � "myyd��n v�h�n kaikkea"\nAlma Media kiit��, Nokia painuu laskup�rssiss�\nAlma Medialta uusi ohjeistus: Koko vuoden tulos paranee\nAiemmassa ohjeistuksessaan lokakuussa yhti� arvioi viim vuoden liikevaihdon laskevan ja liikevoiton...\nTalentumin toimitusjohtajana aloittaa Kauppalehden toimitusjohtaja\nVaihdos liittyy Talentumin ja Alma Median yhdistymissuunnitelmaan\nKaikki omistamamme mediav�lineet on myyty jo ulkomaisille omistajille,niill� he jakavat my�s omaa totuuttaan meille toisen luokan kansalaisille,sek� heid�n v��r� totuutensa pit�isi olla meid�nkin oikea totuus.Ruotsalaisen median totuus on eritt�in sairasta totuutta,jolla he aivopesev�t suomalaista v�h�osaista kansaa aatteelleen sopivaksi.\nRekister�itynyt k�ytt�j�: Seuraaja\n12.2.2016 9:31\tAnonyymi\nYhti�kokouskutsussa lukee: "Hallitus ehdottaa, ett� tilikaudelta 2015 ei jaeta osinkoa. Yhti�ll� ei ole\n12.2.2016 13:10\tSivut:


Tiedotuksia foorumin toimintaan liittyen - Kirjanpitofoorumi\nKoti Etusivu YLEISTÄ YRITTÄJYYDESTÄ Ajankohtaista\nTiedotuksia foorumin toimintaan liittyen\nViesti Kirjoittaja Moderator » 12 Syys 2013, 18:54\nFoorumilla esiintyi tänään bugi joka esti sen käytön. Ongelma on nyt korjattu ja foorumin pitäisi toimia jälleen normaalisti!\nPahoittelen asiasta mahdollisesti aiheutunutta haittaa!\nRe: Tiedotuksia foorumin toimintaan liittyen\nViesti Kirjoittaja Moderator » 14 Joulu 2013, 00:41\nFoorumilla oli tänään keskiyöllä noin 5 minuutin käyttökatkos, kun päivitin foorumiohjelmiston uusimpaan versioon. Pahoittelen katkoksesta mahdollisesti aiheutunutta vaivaa!\nViesti Kirjoittaja Moderator » 25 Tammi 2014, 12:19\nFoorumilla oli tänään serveripuolen ongelmasta johtunut käyttökatkos. Ongelma on nyt korjattu. Pahoittelen asiaa!\nViesti Kirjoittaja Moderator » 15 Touko 2014, 19:06\nFoorumi oli tänään alhaalla melkein koko päivän johtuen palvelintilan tarjoajan teknisestä ongelmasta. Pahoittelen katkoksesta mahdollisesti aiheutunutta vaivaa!\nViesti Kirjoittaja Moderator » 13 Huhti 2015, 18:49\nFoorumi oli tänään alhaalla johtuen maksuliikenteen tukoksesta palvelintilan tarjoajan suhteen. Pahoittelen häiriötä!\nViesti Kirjoittaja Moderator » 16 Heinä 2015, 02:57\nFoorumi päivitettiin yöllä uusimpaan PHPBB-versioon. Parannuksia pitäisi olla uuden version myötä luvassa mm. mobiilikäytettävyyteen. Koska vanhaa Subsilver-ulkoasua ei enää virallisesti tueta, niin foorumin ulkoasuksi vaihdetiin prosilver. Voi vaatia vähän totuttelua alkuun, mutta eiköhän tämä tästä!\nViesti Kirjoittaja Moderator » 09 Maalis 2016, 17:28\nFoorumin toiminnassa oli tänään webhotellistamme johtunut käyttökatkos. Siellä oltiin otettu sellaisia päivityksiä käyttöön, jotka rikkoivat yhteensopivuuden foorumin kanssa. Asia on nyt korjattu ja foorumi toimii normaalisti. Pahoittelen katkoksesta aiheutunutta haittaa!\nViesti Kirjoittaja Moderator » 11 Maalis 2019, 20:27\nFoorumin käytössä oli tänään muutaman tunnin katkos, kun päivitimme foorumisoftan uusimpaan versioon ja siirsimme sen samalla paremmalle palvelimelle. Pahoittelen aiheutunutta vaivaa!\nViesti Kirjoittaja Moderator » 14 Syys 2021, 10:51\nFoorumi on päivitetty uusimpaan versioon. Huomasin samalla bugin joka on mahdollisesti estänyt uusien viestien kirjoittamisen. Pahoittelut!\nViesti Kirjoittaja Moderator » 03 Marras 2021, 10:14\nPalvelimen ylläpitäjät päivittivät muutama päivä sitten MySQL-version ja foorumi meni sen vuoksi alas. Nyt ongelma on korjattu ja kaiken pitäisi taas toimia. Toivottavasti tämän uudistuksen myötä foorumi pysyy nyt vakaammin ylhäällä.